pythainlp/thai-wiki-dataset-v4 huggingface dataset:
แบงค็อกสกรีนนิงรูม

แบงค็อกสกรีนนิงรูม (ชื่อย่อ: BKKSR) คือ โรงภาพยนตร์อิสระในประเทศไทย ตั้งอยู่บนชั้น 2 ของอาคารครีเอทีฟสี่ชั้น บริเวณปากซอยศาลาแดง 1 กรุงเทพมหานครฯ ก่อตั้งโดยกลุ่มทรีโลจี (Threelogy) เปิดให้บริการวันที่ 22 กันยายน 2559 และยุติการให้บริการเมื่อวันที่ 31 มีนาคม 2564 มีวัตถุประสงค์เพื่อเป็นพื้นที่ฉายภาพยนตร์ทางเลือกทั้งของไทยและต่างประเทศ รวมถึงเปิดพื้นที่ให้ผู้สร้างภาพยนตร์อิสระได้แสดงผลงานของตนเอง และเปิดให้ผู้คนได้แลกเปลี่ยนความรู้ วัฒนธรรม และความคิดผ่านการชมภาพยนตร์
ประวัติ.
แบงค็อกสกรีนนิ่งรูมเกิดจากแนวคิดของกลุ่มคนที่ทำงานด้านศิลปะและการออกแบบในนาม "ทรีโลจี" ประกอบด้วย ศริญญา มานะมุติ, วงศรน สุทธิกุลพาณิช และนิโคลัส ฮัดสัน-เอลิส ที่ต้องการสร้างโรงภาพยนตร์อิสระในประเทศไทยที่มีลักษณะถาวรและบริหารงานแบบมืออาชีพ และมีพื้นที่พูดคุยแลกเปลี่ยนและประกอบกิจกรรมอื่น ๆ ที่เกี่ยวข้อง เพื่อสนับสนุนการชมภาพยนตร์นอกกระแสหลัก และสนับสนุนผู้สร้างภาพยนตร์และการสร้างภาพยนตร์ไปพร้อม ๆ กัน
การฉายภาพยนตร์.
โรงภาพยนตร์แห่งนี้ให้ความสำคัญกับการฉายภาพยนตร์ทางเลือกทั้งของไทยและต่างประเทศเป็นหลัก ไม่ว่าจะเป็นภาพยนตร์คลาสสิก ภาพยนตร์อิสระ ภาพยนตร์สารคดี ภาพยนตร์ขนาดสั้น รวมถึงภาพยนตร์คุณภาพดีที่ถูกถอดออกจากโปรแกรมฉายของโรงภาพยนตร์กระแสหลักเนื่องจากทำรายได้ช้า โดยจะจัดสรรสัดส่วนภาพยนตร์ที่เข้าฉายต่อเดือนให้มีทั้งภาพยนตร์ไทยและต่างประเทศรวมกัน 4 เรื่อง แต่ละเรื่องฉายขั้นต่ำ 15 รอบ และสอดแทรกรอบฉายของภาพยนตร์คลาสสิกอีกประมาณ 6-10 รอบต่อเดือน ส่วนรายได้ที่ได้รับจากการฉายแต่ละเรื่องจะแบ่งให้กับผู้สร้างหรือผู้จัดจำหน่ายภาพยนตร์เรื่องนั้น ๆ เป็นจำนวนครึ่งหนึ่งของทั้งหมด
นอกจากนี้ ยังเปิดให้บุคคลภายนอกเช่าพื้นที่จัดฉายภาพยนตร์โปรแกรมพิเศษหรือเทศกาลภาพยนตร์นอกเหนือจากโปรแกรมที่โรงกำหนดด้วย อาทิ เทศกาลภาพยนตร์แรงงานข้ามชาติสากล 2016 ที่จัดโดยองค์การระหว่างประเทศเพื่อการโยกย้ายถิ่นฐาน เมื่อวันที่ 14-18 ธันวาคม พ.ศ. 2559 เป็นต้น
รางวัลที่ได้รับ.
ปี พ.ศ. 2560 นิตยสารไบโอสโคปมอบ "รางวัลไบโอสโคป" ประจำปี พ.ศ. 2559 สาขาหน้าใหม่น่าจับตา แก่โรงภาพยนตร์แห่งนี้ เนื่องจากเป็นโรงภาพยนตร์ที่คาดว่าจะสร้างพื้นที่ใหม่สำหรับวงการภาพยนตร์ในประเทศไทย พร้อมกับเป็นแหล่งบ่มเพาะวัฒนธรรมการชมภาพยนตร์ที่เปิดโลกทัศน์และสร้างแรงบันดาลใจให้กับผู้ที่มาชมได้ในอนาคต
ประกาศยุติกิจการ.
โรงภาพยนตร์แบงค็อกสกรีนนิงรูมประกาศยุติกิจการในปี พ.ศ. 2564 เนื่องจากประสบปัญหาทางเศรษฐกิจอันเป็นผลจากสถานการณ์การระบาดทั่วของโควิด-19 ในประเทศไทย โดยเปิดให้บริการถึงวันที่ 31 มีนาคม 2564 ก่อนส่งมอบพื้นที่ให้แก่ด็อกคิวเมนทรีคลับ บริษัทนำเข้าและจัดจำหน่ายภาพยนตร์สารดคี ในฐานะผู้เช่ารายต่อไป
เดอะแบแชมบรอเธอส์

เดอะแบแชมบรอเธอส์ (The Basham Brothers) เป็นทีมนักมวยปล้ำอาชีพ สมาชิกประกอบด้วย Doug Basham และ Danny Basham เป็นอดีตแชมป์แท็กทีม WWE และแชมป์ OVW Southern Tag Team Championship
เวเพอร์เวฟ

เวเพอร์เวฟ  เป็นแนวดนตรีอิเล็กทรอนิกส์ และ อินเทอร์เน็ตมีม ที่เกิดขึ้นในช่วงต้นยุค 2010 โดยแนวดนตรีมักจะรวมความหลงใหลจากเพลงยุค 1980 และ 1990 เช่น ดนตรีเลานจ์ สมูธแจ๊ส อาร์แอนด์บี และ ดนตรีลิฟต์ ที่ใช้แซมเพิลเพลงหรือใช้เทคนิคผ่านการตัดต่อเสียงส่วนท่อนเพลงช้า ๆ มาใส่ รวมทั้งการเพิ่มเอฟเฟกต์อื่น ๆ วัฒนธรรมย่อยที่เกี่ยวข้องกับเวเพอร์เวฟ มักจะมีการเสียดสีกับการบริโภคแบบทุนนิยมและวัฒนธรรมสมัยนิยม รวมลักษณะที่เกี่ยวกับ การนึกถึงความหลัง และ ลัทธิเหนือจริง ที่ผูกพันกับ ความบันเทิงสมัยนิยม เทคโนโลยี และ โฆษณาในยุค 1980 และ 1990 นอกจากนี้ยังรวมภาพออกแบบเว็บไซต์อินเทอร์เน็ตในช่วงปลายยุค 1990 รวมทั้งการใช้ ศิลปะแบบกลิตซ์ และ ไซเบอร์พังก์
เวเพอร์เวฟมีกำเนิดมาจากการทดลองดนตรีฮิปนากอจิกป็อป มีโปรดิวเซอร์บุกเบิก เช่น เจมส์ เฟอร์ราโร, แดเนียล โลพาทิน และเวกทรอยด์ (Vektroid) หลังจากที่มีการปล่อยอัลบั้ม "Floral Shoppe" (ธันวาคม ศ.ค. 2011) จนกลายเป็นแรงบันดาลใจของโปรดิวเซอร์ในโลกออนไลน์ที่ทำแนวเพลงนี้ แล้วได้เพิ่มผู้ฟังบนเว็บไซต์ Last.fm, Reddit, และ 4chan และยังเข้าถึงที่ใหม่ นอกจากนี้มีหลายนามแฝงที่ใช้เว็บ Bandcamp เพื่อการจำหน่าย การเปิดกว้างของเวเพอร์เวฟ ในปี 2012 นำไปสู่การเกิดแยกเป็นแนวย่อย เช่น futurefunk, mallsoft และ hardvapour
เลเบินส์เราม์

แนวคิดเยอรมันของ เลเบินส์เราม์ ([ˈleːbənsˌʁaʊm] ; "พื้นที่อยู่อาศัย") ประกอบด้วยนโยบายและแนวทางปฏิบัติของลัทธิล่าอาณานิคมตั้งถิ่นฐานซึ่งได้เผยแพร่ในประเทศเยอรมนีตั้งแต่ช่วงคริสต์ทศวรรษ 1890–1940 ได้รับความนิยมเป็นครั้งแรกในช่วงราว ค.ศ. 1901 เลเบินส์เราม์ได้กลายเป็นเป้าหมายทางการเมืองของจักรวรรดิเยอรมันในช่วงสงครามโลกครั้งที่หนึ่ง (ค.ศ. 1914–1918) เดิมทีเป็นองค์ประกอบหลักของ Septemberprogramm ในการขยายดินแดน ด้วยความสุดโต่งที่สุดของอุดมการณ์นี้ได้รับสนับสนุนจากพรรคนาซีในจักรวรรดิไรช์ที่สาม จนกระทั่งสงครามโลกครั้งที่สองยุติ 
ภายหลังจากการขึ้นสู่อำนาจของอดอล์ฟ ฮิตเลอร์ เลเบินส์เราม์ได้กลายเป็นอุดมการณ์หลักของลัทธินาซีและได้ให้เหตุผลสำหรับการขยายดินแดนของเยอรมนีไปยังยุโรปกลาง-ตะวันออก นโยบายเจเนรัลพลันโอสท์ของนาซี (แผนใหญ่สำหรับตะวันออก) ขึ้นอยู่กับหลักการของมัน ได้มีการระบุว่าประชากรส่วนใหญ่ในประเทศแถบยุโรปตะวันออกจะต้องถูกกำจัดออกไปอย่างถาวร (เช่น การเนรเทศไปยังไซบีเรีย, ความตาย หรือการกดขี่ข่มเหง) รวมทั้งชาวโปล ชาวยูเครน ชาวรัสเซีย และชาวสลาฟอื่น ๆ คนชาติเหล่านี้ได้ถูกถือว่า เป็นคนเชื้อชาติต่ำต้อยและไม่ใช่อารยัน รัฐบาลนาซีได้มุ่งเป้าไปยังการฟื้นฟูดินแดนเหล่านั้นให้กับชาวอาณานิคมเยอรมันในชื่อว่า เลเบินส์เราม์ ในช่วงสงครามโลกครั้งที่สองและภายหลังจากนั้น ประชากรชาวพื้นเมืองทั้งหมดจะต้องถูกทำลายโดยความอดอยาก เพื่อให้สามารถผลิตกสิกรรมที่เกินดุลของเยอรมนี
โครงการทางยุทธศาสตร์ของฮิตเลอร์สำหรับการครองโลกนั้นขึ้นอยู่กับความเชื่อมั่นในอำนาจของเลเบินส์เราม์ซึ่งถูกติดตามโดยสังคมทางเชื้อชาติชั้นเลิศ ผู้คนที่ถูกถือว่าเป็นส่วนหนึ่งของเผ่าพันธุ์อันต่ำต้อย ภายในดินแดนการขยายของเลเบินส์เราม์จะต้องถูกขับไล่หรือถูกทำลาย สุพันธุศาสตร์แห่งเลเบินส์เราม์ได้มีการสันนิษฐานถึงสิทธิของชนเผ่าอารยัน เชื้อชาติปกครอง  เพื่อกำจัดชนพื้นเมืองที่พวกเขาถือว่าเป็นพวกเชื้อชาติที่ต่ำต้อย (อุนแทร์เมนเชน) ในชื่อของพื้นที่อยู่อาศัยของพวกเขา นาซีเยอรมนียังได้ให้การสนับสนุนชนชาติ "อารยัน" อื่น ๆ ที่ติดตามโครงการเลเบินส์เราม์ของตน เช่น โครงการ Spazio vitale ของฟาสซิสต์อิตาลี
พระยาราชมนตรี (ภู่ ภมรมนตรี)

พระยาราชมนตรี (ภู่ ภมรมนตรี) เป็นบุตรของพระยาศรีสรราช ในรัชกาลที่ 1 และเป็นหลานปู่ของพระยาธิเบศร์บดี จางวางมหาดเล็กในรัชกาลสมเด็จพระที่นั่งสุริยาศน์อมรินทร์ ครั้งกรุงเก่า เมื่อเสียกรุงศรีอยุธยาครั้งที่ 2 ในปีพ.ศ. 2310 นั้น พระยาธิเบศร์บดีได้ตกเป็นเชลยพม่าอยู่ในค่ายโพธิ์สามต้นหลายเดือน มาในรัชกาลสมเด็จพระเจ้ากรุงธนบุรีได้กลับมารับราชการใหม่ยังไม่ทันได้เลื่อนยศเป็นเจ้าพระยาธรรมาธิกรณ์ ก็ป่วยเป็นวัณโรคตกโลหิตถึงแก่กรรมเสียก่อน 
พระยาราชมนตรี (ภู่ ภมรมนตรี) ได้ถวายตัวเป็นข้าหลวงเดิมในพระบาทสมเด็จพระนั่งเกล้าเจ้าอยู่หัวตั้งแต่ยังดำรงพระยศเป็นพระเจ้าลูกเธอ กรมหมื่นเจษฎาบดินทร์ในรัชกาลที่ 2 ได้ฉลองพระเดชพระคุณในตำแหน่งจางวางมหาดเล็กในกรมหมื่นเจษฎาบดินทร์มาจนตลอดรัชกาลที่ 2 
ต่อมาเมื่อเสด็จขึ้นครองราชสมบัติเป็นพระมหากษัตริย์รัชกาลที่ 3 แห่งพระบรมราชจักรีวงศ์แล้ว ช่วงแรกโปรดเกล้าฯให้ท่านภู่ดำรงตำแหน่งจางวางมหาดเล็กต่อไป ภายหลังได้โปรดเกล้าฯให้เป็นพระยาราชมนตรี ตำแหน่งเสนาบดีกรมพระคลังมหาสมบัติ ว่ากล่าวสรรพภาษีอากรบ่อนเบี้ย โรงหวย เตาสุราทั่วทั้งพระราชอาณาจักร มีพระราชดำรัสยกย่องว่าพระยาราชมนตรีนั้นเปรียบเป็น"บ่อแก้ว" ในรัชกาลของพระองค์ 
พระยาราชมนตรี (ภู่) นั้นมีชื่อเสียงโจษขานกันทั่วไปในเรื่องความซื่อสัตย์สุจริต แม้ว่ากล่าวภาษีอากรทั่วพระราชอาณาจักร ก็หาได้กอบโกยเข้าพกเข้าห่อของตน ท่านมีบุตรธิดาหลายสิบคน ที่เกิดแต่ภรรยาหลวงทั้งสองท่าน และบรรดาอนุภรรยาอีกหลายคน 
ธิดาคนหนึ่งซึ่งเกิดแต่คุณหญิงกล่ำคือคุณพุ่ม ซึ่งรับราชการฝ่ายในในพระบรมมหาราชวังในรัชกาลที่ 3 มีสมญานามว่า "บุษบาท่าเรือจ้าง" นับเป็นกวีเอกที่มีชื่อเสียงคนหนึ่ง
ธิดาคนหนึ่ง เกิดแต่คุณหญิงกล่ำเช่นเดียวกันกับคุณพุ่ม ชื่ออิ่ม รับราชการฝ่ายในเป็นเจ้าจอมอยู่งานในพระบาทสมเด็จพระปิ่นเกล้าเจ้าอยู่หัว
ธิดาคนหนึ่งเกิดแต่คุณหญิงอิน ภรรยาหลวงอีกคนหนึ่ง คือหม่อมน้อย ชุมสาย ณ อยุธยา นางห้ามสามัญในกรมหมื่นมาตยาพิทักษ์ และต่อมาหลังจากกรมหมื่นมาตยาพิทักษ์ พระสวามีพระองค์แรกสิ้นพระชนม์แล้วได้ไปเป็นนางห้ามในกรมขุนราชสีหวิกรม
บุตรคนหนึ่งชื่อบัว ภายหลังได้เป็นพระยามณเทียรบาล พระยามณเทียรบาล (บัว ภมรมนตรี) ผู้นี้เป็นปู่ของพลโทประยูร ภมรมนตรี สมาชิกคนหนึ่งของคณะราษฎร และเป็นทวดของ แซม ยุรนันท์ ภมรมนตรี นักแสดง นักร้องชื่อดัง
ในวัฒนธรรมสมัยนิยม.
มีนักแสดงผู้รับบท พระยาราชมนตรี (ภู่ ภมรมนตรี) ได้แก่
ชินริป

ชินริป (23 ตุลาคม ค.ศ. 1546 – เมษายน ค.ศ. 1592) ขุนศึกแห่งราชวงศ์โชซ็อนผู้สร้างชื่อจากการปกป้องบ้านเมืองให้รอดพ้นจาการรุกรานของญี่ปุ่น
ชินริปเกิดเมื่อ ค.ศ. 1546 อันตรงกับปีที่ 2 ในรัชกาล พระเจ้ามยองจง พระราชาลำดับที่ 13 สอบ ควากอ ผ่านและได้เป็น จอหงวน ฝ่ายบู๊เมื่อ ค.ศ. 1568 ตรงกับปีที่ 3 ในรัชสมัย พระเจ้าซ็อนโจ ขณะอายุได้ 22 ปี
ต่อมาได้ถูกส่งไปชายแดนภาคเหนือเพื่อปกป้องโชซ็อนจากการรุกรานของชาว หนี่เจิน หรือบรรพบุรุษของชาวแมนจูเป็นผลสำเร็จ
ชินริปฆ่าตัวตายเมื่อ ค.ศ. 1592 พร้อมกับนายทหารที่เหลือเพื่อไม่ให้ถูกจับเป็นเชลยหลังจากต่อสู้อย่างกล้าหาญจนพ่ายแพ้ต่อกองทัพญี่ปุ่นในสงครามการรุกรานเกาหลีของญี่ปุ่น
กระทรวงยุติธรรม (สหราชอาณาจักร)

กระทรวงยุติธรรมแห่งสหราชอาณาจักร (ย่อว่า: MOJ) เป็นกระทรวงหนึ่งในรัฐบาลสหราชอาณาจักร รับผิดชอบโดยรัฐมนตรีว่าการกระทรวงยุติธรรม (Secretary of State for Justice) และลอร์ดชานเซลเลอร์แห่งบริเตนใหญ่ (ทั้งสองตำแหน่งควบโดยบุคคลเดียวกันและรัฐมนตรีกระทรวงนี้ถือเป็นสมาชิกคณะรัฐมนตรีวงใน) กระทรวงนี้ดูแลเกี่ยวกับความสัมพันธ์ระหว่างข้อกฎหมายโดยโอนย้ายงานมาจากรองนายกรัฐมนตรีสหราชอาณาจักร รวมไปถึงงานด้านสิทธิมนุษยชน และงานกฎหมายในสหราชอาณาจักร นอกจากนี้รัฐมนตรีเจ้ากระทรวงและลอร์ดชานเซลเลอร์ยังมีหน้าที่รับผิดชอบรัฐสภาเกี่ยวกับกฎหมาย กิจการตุลาการ ระบบยุติธรรม การลงโทษและการคุมประพฤติทั่วทั้งเขตอำนาจศาลในอังกฤษและเวลส์
กระทรวงนี้ก่อตั้งเมื่อวันที่ 9 พฤษภาคม พฤษภาคม ค.ศ. 2007 ในรัฐบาลโทนี แบลร์โดยโอนอำนาจหน้าที่บางส่วนจากกระทรวงมหาดไทย (Home Department) และอำนาจหน้าที่ทั้งหมดของกระทรวงกิจการรัฐธรรมนูญ (Department of Constitutional Affairs) ซึ่งถูกโอนย้ายหน้าที่จากสำนักงานลอร์ดชานเซลเลอร์ (Office of the Lord Chancellor) อันเป็นหน่วยงานเทียบเท่ากระทรวงในรัฐบาลสหราชอาณาจักรอีกที (ก่อนพระราชบัญญัติปฏิรูปรัฐธรรมนูญ ค.ศ. 2005 ลอร์ดชานเซลเลอร์ถือเป็นประธานสภาขุนนางและศาลสูงสุด) ในปี ค.ศ. 2003
อำนาจหน้าที่.
เขตสหราชอาณาจักร.
ในช่วงที่บริหารในเดือน พฤษภาคม ค.ศ. 2010 กระทรวงมีอำนาจจัดการในด้านความสัมพันธ์ระหว่างรัฐบาลสหราชอาณาจักรและรัฐบาลท้องถิ่นประกอบไปด้วยฝ่ายบริหารแห่งไอร์แลนด์เหนือ, รัฐบาลสกอตแลนด์และรัฐบาลเวลส์
ต่อมาอำนาจหน้าที่ได้เปลื่ยนแปลงหลังจากที่มีการยกเลิกตำแหน่งรองนายกรัฐมนตรีสหราชอาณาจักร โดยโอนหน้าที่ไปเป็นความรับผิดชอบของสำนักคณะรัฐมนตรี (ถือเป็นกระทรวงหนึ่งของสหราชอาณาจักร) นอกจากนี้ยังมีอำนาจชี้แจงในเรื่องที่เกี่ยวกับ การปฏิรูปการเมือง และ กฎหมาย เช่น การปฏิรูป สภาขุนนาง, กระทู้ถาม เวสต์โลเทียน, นโยบายด้านการส่งเสริมการเลือกตั้ง, นโยบายการระดมทุนพรรคการเมืองและการสืบราชสันตติวงศ์
โดยรองนายกรัฐมนตรีและรัฐมนตรีว่าการกระทรวงยุติธรรมมีอำนาจหน้าที่ร่วมกันในการพิจารณา ข้อกฎหมายต่างๆ ในสหราชอาณาจักร
โดยอำนาจของกระทรวงที่มีในสหราชอาณาจักรมีดังต่อไปนี้:
ด้านอำนาจของ ลอร์ดชานเซลเลอร์ รัฐมนตรีจะดูแลในด้านนโยบายที่เกี่ยวข้องกับสมุหเทศาภิบาล (ผู้แทนพระองค์ในพระมหากษัตริย์), งานพิเศษที่มอบหมายจากทางวัง นอกเหนืออำนาจหน้าที่, งานคัดเลือกและการสืบตระกูลขุนนาง, และงานที่เกี่ยวกับข้อกฎหมายในรัฐธรรมนูญที่ยังไม่ชัดเจน
โดยนับตั้งแต่ไอร์แลนด์ประกาศเอกราชในปี ค.ศ. 1922 ไอร์แลนด์เหนือยังเป็นส่วนหนึ่งของสหราชอาณาจักร แต่ว่าอำนาจหน้าที่ที่เกี่ยวกับการประสานงานได้โอนย้ายไปยังตำแหน่งรัฐมนตรีว่าการสำนักไอร์แลนด์เหนือในปัจจุบัน
เขตอังกฤษและเวลส์.
โดยอำนาจการบริหารด้านการยุติธรรม, การราชทัณฑ์, และการคุมประพฤติ กระทรวงมีอำนาจในเขตอังกฤษ และเวลส์เท่านั้น กระทรวงไม่สามารถแทรกแซง ระบบยุติธรรมในเขตของสกอตแลนด์และไอร์แลนด์เหนือได้ เนื่องจากในทั้งสองประเทศต่างมีหน่วยงานด้านการยุติธรรมเป็นของตนเอง
ในเขตใต้อธิปไตยของสหราชอาณาจักร.
กระทรวงยุติธรรมมีหน้าที่อำนวยความสะดวกในด้านการติดต่อประสานงานกับดินแดนปกครองตนเองของสหราชอาณาจักร เช่น เจอร์ซีย์, เกิร์นซีย์ และไอล์ออฟแมนโดยในตำแหน่งดยุกแห่งนอร์มังดีถือครองโดยสมเด็จพระเจ้าชาลส์ที่ 3 ในดินแดนหมู่เกาะช่องแคบอังกฤษ
ในทางกฎหมาย กฎหมายที่ออกในสหราชอาณาจักร ย่อมจะมีผลบังคับใช้ร่วมกับหมู่เกาะหรือดินแดนปกครองตนเองของสหราชอาณาจักรอีกด้วย
รัฐมนตรีว่าการกระทรวงยุติธรรม (สหราชอาณาจักร)

เสนาบดีใหญ่ในสมเด็จฯฝ่ายยุติธรรม หรืออีกชื่อหนึ่งที่รู้จักคือ รัฐมนตรียุติธรรม เป็นตำแหน่งหลักที่อยู่ใน รัฐบาลสหราชอาณาจักร และเป็นหัวหน้าผู้บริหารระดับสูงของ กระทรวงยุติธรรมแห่งสหราชอาณาจักร และดำรงตำแหน่ง ลอร์ดชานเซลเลอร์ ไปพร้อมกันด้วย (โดยตำแหน่งนี้จะไม่มีเงินประจำตำแหน่งให้ แต่จะได้เงินประจำตำแหน่งในตำแหน่งลอร์ดชานเซลเลอร์) ตั้งแต่ปีค.ศ. 2007 โดยรับผิดชอบแทน รัฐมนตรีว่าการกระทรวงความสัมพันธ์ระหว่างรัฐธรรมนูญ ได้รับโอนย้ายหน้าที่จาก กระทรวงมหาดไทยแห่งสหราชอาณาจักร
โจมินซู

โจมินซู (? – ค.ศ. 1390) ขุนศึกแห่งราชวงศ์โครยอ
โจมินซูได้ร่วมมือกับ ลีซองเก ซึ่งในเวลาต่อมาคือ พระเจ้าแทโจ ปฐมกษัตริย์แห่ง ราชวงศ์โชซ็อน ซึ่งกำลังนำกองทัพไปโจมตีกองทัพ ราชวงศ์หมิง ยกทัพกลับมายึดอำนาจและปลด พระเจ้าอู พระราชาลำดับที่ 31 ลงจากราชบัลลังก์เมื่อ ค.ศ. 1388 พร้อมกับตั้งพระโอรสของพระเจ้าอูคือเจ้าชายชางขึ้นสืบราชบัลลังก์ต่อมาและทำการประหารชีวิต ชอยยัง ขุนศึกซึ่งให้การสนับสนุนราชวงศ์หยวนและกำลังเรืองอำนาจอยู่ในราชสำนักขณะนั้นทำให้ลีซองเกก้าวขึ้นมามีอำนาจในราชสำนักแทน
ต่อมาใน ค.ศ. 1389 โจมินซูพยายามโค่นอำนาจของลีซองเกแต่ไม่สำเร็จจึงถูกจับและถูกประหารชีวิตเมื่อ ค.ศ. 1390
ลอร์ดชานเซลเลอร์

ลอร์ดชานเซลเลอร์ หรือชื่อตำแหน่งอย่างเป็นทางการว่า ลอร์ดไฮชานเซลเลอร์แห่งบริเตนใหญ่ เป็นหนึ่งในเจ้าพนักงานระดับสูงแห่งรัฐที่มีความอาวุโสสูงสุดในประเทศสกอตแลนด์และประเทศอังกฤษภายในสหราชอาณาจักร ได้รับการแต่งตั้งโดยพระมหากษัตริย์ตามคำแนะนำของนายกรัฐมนตรี ก่อนหน้าที่จะมีการตราพระราชบัญญัติสหภาพ ค.ศ. 1707 ซึ่งรวมอังกฤษและสกอตแลนด์เป็นราชอาณาจักรบริเตนใหญ่ ทั้งราชอาณาจักรอังกฤษและราชอาณาจักรสกอตแลนด์ต่างมีตำแหน่งลอร์ดชานเซลเลอร์เป็นของตนเอง ไอร์แลนด์ก็เคยมีตำแหน่งลอร์ดชานเซลเลอร์เช่นกัน จนกระทั่งยกเลิกในปี 1922 
ลอร์ดชานเซลเลอร์มีศักดิ์สูงยิ่งกว่านายกรัฐมนตรี บุคคลที่มิใช่เชื้อพระวงศ์ซึ่งมีศักดิ์สูงกว่าลอร์ดชานเซลเลอร์มีเพียงผู้นำคริสตจักรอังกฤษอย่างอาร์ชบิชอปแห่งแคนเทอร์เบอรี กล่าวคือลอร์ดชานเซลเลอร์จะเป็นบุคคลแรกที่เดินตามหลังอาร์ชบิชอปแห่งแคนเทอร์เบอรี และเป็นผู้ถวายเอกสารให้แก่พระมหากษัตริย์เพื่อทรงอ่านในพิธีการสำคัญ
สมัยกลาง.
ในสมัยกลาง ก่อนที่อังกฤษจะมีระบบคณะรัฐมนตรีลอร์ดชานเซลเลอร์เป็นตำแหน่งที่มีบทบาทสำคัญ ผู้ดำรงตำแหน่งนี้ส่วนมากเป็นพระสงฆ์ มีน้อยมากที่เป็นฆราวาส ตำแหน่งนี้เป็นผู้บังคับบัญชาหน่วยงานที่เรียกว่า chancery (สำนักอาลักษณ์) ทั้งยังเป็นผู้เก็บรักษามหาลัญจกรแผ่นดิน เป็นอธิการโบสถ์หลวง และเป็นที่ปรึกษาของกษัตริย์ทั้งเรื่องฝ่ายอาณาจักรและฝ่ายศาสนจักร มีสิทธิ์เข้าร่วมประชุมราชสำนัก และต่อมามีบทบาทเป็นประธานสภาขุนนาง 
ด้วยเหตุที่ลอร์ดชานเซลเลอร์มีสิทธิ์เข้าประชุมราชสำนัก จึงมีบทบาทในการนำคำอุทธรณ์จากศาลสถิตยุติธรรมในคดีที่เห็นว่าได้รับผลไม่เป็นธรรมจากกฎหมาย ขึ้นถวายต่อองค์กษัตริย์ (เปลี่ยนเป็นต่อรัฐสภาหลังมีมหากฎบัตร)
หน้าที่และอำนาจ.
ปัจจุบันลอร์ดชานเซลเลอร์เป็นสมาชิกของคณะรัฐมนตรีและสภาองคมนตรี มีความรับผิดชอบตรวจตราการทำงานและความเป็นอิสระขององค์กรศาล เป็นผู้เก็บรักษามหาลัญจกรแผ่นดิน เป็นผู้กำกับดูแลกิจการเรือนจำและสถานคุมประพฤติในอังกฤษและเวลส์ และเป็นผู้เสนอแต่งตั้งผู้พิพากษาในอังกฤษ เวลส์ และทั่วสหราชอาณาจักร ทั้งนี้ตั้งแต่ปี 2005 เป็นต้นมา ผู้พิพากษาศาลสูงสุด, ผู้พิพากษาศาลอุทธรณ์ และประธานแผนกคดีในศาลสูง จะได้รับโปรดเกล้าแต่งตั้งโดยพระมหากษัตริย์ตามคำแนะนำของลอร์ดชานเซลเลอร์ซึ่งรับคำปรึกษาจากคณะกรรมการแต่งตั้งตุลาการ
ในอดีตลอร์ดชานเซลเลอร์เคยเป็นประธานที่ประชุมสภาขุนนาง เป็นประธานฝ่ายตุลาการแห่งอังกฤษและเวลส์ และศาลแผนกชานเซอรีในระบบศาลสูง อย่างไรก็ตาม พระราชบัญญัติปฏิรูปรัฐธรรมนูญ ค.ศ. 2005 ได้โอนบทบาทหน้าที่เหล่านี้ให้แก่ตำแหน่ง ประธานสภาขุนนาง อธิบดีศาลสูง และประธานศาลสูง ตามลำดับแล้ว ไม่เท่านั้น กฎหมายดังกล่าวยังตัดอำนาจของลอร์ดชานเซลเลอร์ ซึ่งเดิมเคยมีสิทธิ์เลือกให้เนติบัณฑิตคนใดเป็นทนายความส่วนพระองค์ (King's Counsel) กฎหมายใหม่กำหนดให้ลอร์ดชานเซลเลอร์มีบทบาทเป็นเพียงผู้ดูแลกระบวนการคัดเลือกรายชื่อเนติบัณฑิตโดยองค์กรอิสระ และให้คำชี้แนะต่อพระมหากษัตริย์ในการเลือกแต่งตั้งทนายความส่วนพระองค์
รัฐมนตรีว่าการไอร์แลนด์เหนือ

เสนาบดีใหญ่ในสมเด็จฯ ฝ่ายไอร์แลนด์เหนือ หรืออีกชื่อหนึ่งที่รู้จักคือ รัฐมนตรีไอร์แลนด์เหนือ เป็นตำแหน่งที่อยู่ใน รัฐบาลสหราชอาณาจักร ซึ่งมีหน้าที่กำกับดูแล ไอร์แลนด์เหนือ และเป็นหัวหน้าผู้บริหารระดับสูงของ สำนักไอร์แลนด์เหนือ ซึ่งผู้ที่สมควรจะได้รับการโปรดเกล้าฯ แต่งตั้งเป็นรัฐมนตรี จากการเสนอชื่อของ นายกรัฐมนตรี โดยรัฐมนตรีในตำแหน่งนี้จะมีถิ่นพำนักอยู่ใน ไอร์แลนด์เหนือ
โดยก่อนหน้านี้ รัฐมนตรีในตำแหน่งนี้จะดูแลด้าน ความมั่นคงภายใน เพียงอย่างเดียว แต่ในอำนาจหน้าที่ปัจจุบันได้เอื้อให้รัฐมนตรีฯ สามารถมีอำนาจในการดูแล สมัชชาแห่งชาติไอร์แลนด์เหนือ และ ฝ่ายบริหารแห่งไอร์แลนด์เหนือ โดยที่รัฐมนตรีจะมีอำนาจในการรับผิดชอบ ไอร์แลนด์เหนือ ในตำแหน่งของ รัฐบาลสหราชอาณาจักร รวมไปถึงการกำกับดูแลเรื่องต่างๆที่ รัฐบาลเวสต์มินสเตอร์ ดูแลได้เช่น ความมั่นคง, สิทธิมนุษยชน, การแผยแพร่ข้อมูลสาธารณะ และ การส่งเสริมประชาธิปไตย
โดยตำแหน่งนี้ ตั้งขึ้นในปี 1972 โดยในบางรัฐบาล ตำแหน่งนี้ถูกรวมกับ รัฐมนตรีว่าการสกอตแลนด์ และ รัฐมนตรีว่าการเวลส์
โดยที่ทำงานและที่พำนักนั้น จะอยู่ที่ ซึ่งในอดีตเคยเป็นที่ทำการและที่พำนักของ ผู้ว่าการแห่งไอร์แลนด์เหนือ รวมไปถึงใช้เป็นที่พำนักของ เชื้อพระวงศ์ในเวลาที่เสด็จพระราชดำเนินมาที่ไอร์แลนด์เหนืออีกด้วย ขณะเดียวกันก็ยังเป็นที่ทำการ ณ ไอร์แลนด์เหนือ ของ สำนักไอร์แลนด์เหนือ
รัฐมนตรีว่าการเวลส์

เสนาบดีใหญ่ในสมเด็จฯ ฝ่ายเวลส์  หรืออีกชื่อหนึ่งที่รู้จักคือ รัฐมนตรีเวลส์ เป็นตำแหน่งที่อยู่ใน รัฐบาลสหราชอาณาจักร ซึ่งมีหน้าที่กำกับดูแล เวลส์ และเป็นหัวหน้าผู้บริหารระดับสูงของ สำนักเวลส์ ซึ่งผู้ที่สมควรจะได้รับการโปรดเกล้าฯ แต่งตั้งเป็นรัฐมนตรี จากการเสนอชื่อของ นายกรัฐมนตรี โดยรัฐมนตรีในตำแหน่งนี้จะมีถิ่นพำนักอยู่ใน เวลส์
โดยนับตั้งแต่ ปี ค.ศ. 1999 รัฐมนตรีฯ มีบทบาทมากขึ้นในการดูแล สมัชชาแห่งชาติเวลส์ และ รัฐบาลเวลส์ โดยที่รัฐมนตรีจะมีอำนาจในการรับผิดชอบ เวลส์ ในตำแหน่งของ รัฐบาลสหราชอาณาจักร รวมไปถึงการกำกับดูแลเรื่องต่างๆที่ รัฐบาลเวสต์มินสเตอร์ ดูแลได้
พระเจ้าจิ่น

พระเจ้าจิ่น  เป็นกษัตริย์จีนรัชกาลที่ 13 แห่งราชวงศ์เซี่ย เป็นพระราขโอรสของพระเจ้าจียง ทรงครองราชย์ระหว่าง 1810 ปีก่อนคริสตกาล - 1789 ปีก่อนคริสตกาล รวมปีรัชกาลได้ 21 ปี 
ในปีที่ 8 ของรัชกาลเกิดภัยแล้งรุนแรง
เจ้าหญิงลอเรนทีนแห่งเนเธอร์แลนด์

เจ้าหญิงลอเรนทีนแห่งเนเธอร์แลนด์  เป็นพระชายาในเจ้าชายคอนสตันตินแห่งเนเธอร์แลนด์ พระราชโอรสในสมเด็จพระราชินีนาถเบียทริกซ์แห่งเนเธอร์แลนด์ กับ เจ้าชายเคลาส์แห่งเนเธอร์แลนด์ พระองค์และพระสวามีมีพระโอรสและพระธิดารวม 3 พระองค์
เจ้าหญิงแห่งเนเธอร์แลนด์.
นางสาวลอเรนทีน ได้เสกสมรสกับ เจ้าชายคอนสตันตินแห่งเนเธอร์แลนด์ พระราชโอรสใน สมเด็จพระราชินีนาถเบียทริกซ์แห่งเนเธอร์แลนด์ หลังจากการเสกสมรสแล้ว เธอจะได้รับการสถาปนาเป็น เฮอร์รอยัลไฮนีส เจ้าหญิงลอเรนทีนแห่งเนเธอร์แลนด์ พระชายา แต่พระบุตรที่จะเกิดมา จะมีฐานันดรเพียง เคานต์ และ เคาน์เตส ดังเช่นพระบุตรใน เจ้าชายฟริโซแห่งออเรนจ์-นัสเซา และ เจ้าหญิงมาเบลแห่งออเรนจ์-นัสเซา ผู้เป็น พระเชษฐาและพระเชษภคินี(พี่สะใภ้) ของพระสวามี
พระกรณียากิจ.
ภายหลังการเสกสมรสแล้วนั้น เจ้าหญิงลอเรนทีน ทรงงานในเรื่องการสึกษาและการอุทิศพระองค์เพื่อการศึกษาในประเทศ ในปี 2552 ทรงได้รับการแต่งตั้งเป็น ทูตยูเนสโกพิเศษ
พระเจ้าขงเจี่ย

พระเจ้าขงเจี่ย  เป็นกษัตริย์จีนรัชกาลที่ 14 แห่งราชวงศ์เซี่ย เป็นพระราขโอรสของพระเจ้าปู้เจี้ยง ทรงครองราชย์ระหว่าง 1789 ปีก่อนคริสตกาล - 1758 ปีก่อนคริสตกาล รวมปีรัชกาลได้ 31 ปี ในปี 1758 ปีก่อนคริสตกาล พระองค์สวรรคต พระราชโอรสของพระองค์ พระเจ้าเกาขึ้นสืบราชวงศ์
พระเจ้าเกา

พระเจ้าเกา  เป็นกษัตริย์จีนรัชกาลที่ 15 แห่งราชวงศ์เซี่ย เป็นพระราชโอรสของพระเจ้าขงเจี่ย ทรงครองราชย์ระหว่าง 1758 ปีก่อนคริสตกาล - 1747 ปีก่อนคริสตกาล รวมปีรัชกาลได้ 11 ปี ต่อมาในปี 1747 ปีก่อนคริสตกาล พระองค์สวรรคต พระราชโอรสของพระองค์ พระเจ้าฟาขึ้นสืบราชวงศ์
เจ้าหญิงมาเบลแห่งออเรนจ์-นัสเซา

เจ้าหญิงมาเบลแห่งออเรนจ์-นัสเซา  เป็นพระชายาหม้าย ในเจ้าชายฟริโซแห่งออเรนจ์-นัสเซา พระราชโอรสในสมเด็จพระราชินีนาถเบียทริกซ์แห่งเนเธอร์แลนด์ กับ เจ้าชายเคลาส์แห่งเนเธอร์แลนด์ พระองค์และพระสวามีมีพระธิดารวม 2 พระองค์ หลังจากพระสวามีสิ้นพระชนม์ พระองค์และพระบุตรยังคงพำนักในพระราชวังหลวง ณ กรุงอัมสเตอร์ดัม ดั่งเดิม ตามพระบรมราชโองการของ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์
เจ้าหญิงแห่งออเรนจ์-นัสเซา.
นางสาวมาเบล เข้าสู่พระราชพิธีเสกสมรสกับ เจ้าชายฟริโซแห่งออเรนจ์-นัสเซา พระราชโอรสใน สมเด็จพระราชินีนาถเบียทริกซ์แห่งเนเธอร์แลนด์ โดยตามปกติแล้ว เธอจะต้องได้รับการสถาปนาเป็น เจ้าหญิงแห่งเนเธอร์แลนด์ ดังเช่น เจ้าหญิงลอเรนทีนแห่งเนเธอร์แลนด์ พระชายาใน เจ้าชายคอนสตันตินแห่งเนเธอร์แลนด์ แต่สำนักพระราชวังดัตช์ ได้แถลงการณ์ว่า เธอจะได้รับพระอิสริยยศที่ เฮอร์รอยัลไฮนีส เจ้าหญิงมาเบลแห่งออเรนจ์-นัสเซา และพระบุตรที่เกิดมา จะมีฐานันดร เคานต์ และ เคาน์เตส เท่านั้น
พระเจ้าฟา

พระเจ้าฟา  เป็นกษัตริย์จีนรัชกาลที่ 16 แห่งราชวงศ์เซี่ย เป็นพระราชโอรสของพระเจ้าเกา ทรงครองราชย์ระหว่าง 1747 ปีก่อนคริสตกาล - 1728 ปีก่อนคริสตกาล รวมปีรัชกาลได้ 11 ปี ในปี 1728 ปีก่อนคริสตกาล พระองค์สวรรคต พระราชโอรสของพระองค์ พระเจ้าเจี่ยขึ้นสืบราชวงศ์
ในรัชสมัยของพระองค์เกิดแผ่นดินไหวขึ้นในอาณาจักร
กรมการกงสุล

กรมการกงสุล มีภารกิจเกี่ยวกับการดำเนินการด้านการกงสุล โดยการเสนอความเห็นเกี่ยวกับนโยบายและแผนงานด้านการกงสุล กำหนดระเบียบด้านการกงสุล ประสาน สนับสนุนการทำงานของสถานเอกอัครราชทูต สถานกงสุลใหญ่ และสถานกงสุลกิตติมศักดิ์ของไทยในต่างประเทศ เพื่อปกป้อง คุ้มครอง ดูแลและช่วยเหลือและผลประโยชน์ของคนไทยในต่างประเทศให้ทั่วถึง และบทบาทที่เป็นที่รู้จักคือ การออกหนังสือเดินทาง
สถานที่จัดทำหนังสือเดินทาง.
<templatestyles src="Col-begin/styles.css"/>
ลานพรุ

ลานพรุ (ชื่อวิทยาศาสตร์: "Corypha utan") เป็นปาล์มในวงศ์ย่อยลาน (Coryphoideae) กระจายพันธุ์ในหมู่เกาะอันดามันและนิโคบาร์ เอเชียตะวันออกเฉียงใต้ ไปจนถึงออสเตรเลีย ลักษณะเป็นปาล์มต้นเดี่ยว สูงได้ถึง 15 เมตร เส้นผ่านศูนย์กลางลำต้น 0.8-1 เมตร กาบใบแยกจรดโคน ใบรูปพัดเรียงเวียน เส้นผ่านศูนย์กลาง 2.4-3 เมตร ใบแยก 80-100 แฉก แฉกลึกเกินกึ่งหนึ่งหรือเกือบจรดเส้นกลางใบ ก้านใบยาว 2.5-4 เมตร แกนก้านเป็นร่องลึก ขอบมีหนามสีดำยาวประมาณ 2 เซนติเมตร แฮสทูลาหรือปลายก้านจุดเชื่อมติดใบมีขอบหนาชัดเจนทั้งสองด้าน ช่อดอกออกที่ยอด สูงได้ถึง 5 เมตร แยกแขนงจำนวนมาก ใบประดับช่อแยกแขนงแรกมี 2 สัน ใบประดับช่อแขนงเป็นหลอด ช่อย่อยแบบช่อวงแถวเดี่ยว ดอกสมบูรณ์เพศ มีก้านดอกเทียมสั้น กลีบเลี้ยงและกลีบดอกอย่างละ 3 กลีบ เกสรเพศผู้ 6 อัน รังไข่มี 3 ช่อง ก้านเกสรเพศเมียเรียวยาว เมื่อออกดอกแล้วต้นจะตาย ผลเส้นผ่านศูนย์กลาง 2-3 เซนติเมตร ผนังผลชั้นกลางสด มีเมล็ดเดียว เนื้อในผลอ่อนรับประทานได้ น้ำหวานจากช่อดอกใช้ทำน้ำตาลสดหรือหมักเป็นน้ำตาลเมา แป้งในลำต้นนำมาใช้ได้เหมือนแป้งสาคู รากใช้เป็นยาขับปัสสาวะ แก้ท้องร่วงและแก้ไอ ใบนำมาสานทำของใช้
คณะวิทยาศาสตร์ มหาวิทยาลัยนครพนม

คณะวิทยาศาสตร์ มหาวิทยาลัยนครพนม  เป็นหนึ่งในหน่วยงานด้านวิชาการ ระดับคณะวิชาในสังกัดมหาวิทยาลัยนครพนม เปิดทำการเรียนการสอนในหลักสูตรระดับอุดมศึกษาด้านวิทยาศาสตร์ โดยแรกเริ่มอยู่ในฐานะกลุ่มวิชาวิทยาศาสตร์และเทคโนโลยี คณะศิลปศาสตร์และวิทยาศาสตร์ มหาวิทยาลัยนครพนม
คณะวิทยาศาสตร์ เป็นหน่วยงานที่เกิดขึ้นจากการที่มหาวิทยาลัยนครพนมได้จัดทำแผนพัฒนามหาวิทยาลัยนครพนมระยะยาว (พ.ศ. 2552-2556) ซึ่งกำหนดแผนการดำเนินงานโครงการจัดตั้งคณะวิทยาศาสตร์ขึ้นในปี พ.ศ. 2555 จากนั้นโครงการจัดตั้งคณะวิทยาศาสตร์ได้ดำเนินกิจกรรมเพื่อเตรียมความพร้อมสำหรับการจัดตั้งคณะวิทยาศาสตร์ และได้เสนอขออนุมัติจัดตั้งคณะวิทยาศาสตร์ต่อสภามหาวิทยาลัยนครพนม ในคราวประชุมสภามหาวิทยาลัยนครพนม ครั้งที่ 6/2556 วันที่ 13 มิถุนายน 2556   สภามหาวิทยาลัยนครพนมได้อนุมัติการจัดตั้งคณะวิทยาศาสตร์ขึ้นเป็นหน่วยงานภายในของมหาวิทยาลัยนครพนม ตามประกาศสภามหาวิทยาลัยนครพนม ตั้งแต่วันที่ 1 ตุลาคม 2556 เป็นต้นมา
ประวัติ.
"คณะวิทยาศาสตร์" แยกออกจากคณะศิลปศาสตร์และวิทยาศาสตร์ของมหาวิทยาลัยนครพนม ซึ่งเป็นสถาบันในระดับอุดมศึกษา สังกัดกระทรวงศึกษาธิการ มีวัตถุประสงค์ให้การศึกษาวิชาการและวิชาชีพชั้นสูง ทำการวิจัย ให้บริการวิชาการแก่สังคม ปรับปรุงถ่ายทอดและพัฒนาเทคโนโลยี ทำนุบำรุงศิลปวัฒนธรรม ผลิตครูและส่งเสริมวิทยฐานะครู
สถาบันราชภัฏนครพนม ดำเนินภารกิจภายใต้การเปลี่ยนแปลงของสถานการณ์โลกและสังคม ทั้งในด้านสังคม เศรษฐกิจ การเมือง สภาพแวดล้อม และเทคโนโลยี ซึ่งกระแสเหล่านี้มีผลกระทบต่อทุกส่วนของสังคมรวมทั้งของสถาบันราชภัฏนครพนม จากสภาวการณ์ของโลกยุคโลกาภิวัตน์ สภาวะเศรษฐกิจถดถอย รัฐบาลต้องบริหารประเทศภายใต้ขีดจำกัดด้านงบประมาณ กอรปกับรัฐบาลมีแนวนโยบายในการปฏิรูปการเมือง รูปแบบราชการและการปฏิรูปการศึกษา สถาบันราชภัฏนครพนมจึงจำเป็นต้องเร่งพัฒนาสถาบัน ทั้งทางด้านคุณภาพและศักยภาพในการจัดการศึกษา โดยให้ความสำคัญกับการพิจารณาองค์การในภาพรวม ให้เป็นระบบมากขึ้น เพื่อจะได้ผลักดันให้สถาบันพัฒนาก้าวหน้าต่อไป
การยกฐานะสถาบันราชภัฏเป็นมหาวิทยาลัยราชภัฏด้วยพระราชบัญญัติมหาวิทยาลัยราชภัฏ พุทธศักราช ๒๕๔๗ ได้ประกาศใช้ในราชกิจจานุเบกษา ฉบับกฤษฎีกา เล่ม ๑๒๑ ตอนพิเศษ ๒๓ ก ลงวันที่ ๑๔ มิถุนายน พุทธศักราช ๒๕๔๗ จึงมีผลให้สถาบันราชภัฏนครพนมได้รับการยกฐานะขึ้นเป็นมหาวิทยาลัยราชภัฏนครพนม ตั้งแต่วันที่ ๑๕ มิถุนายน พุทธศักราช ๒๕๔๗ หลังจากนั้นในวันที่ ๒ กันยายน ๒๕๔๘ ได้มีการหลอมรวมสถาบันการศึกษาที่อยู่ในจังหวัดนครพนม ประกอบด้วย มหาวิทยาลัยราชภัฎนครพนม มหาวิทยาลัยมหาสารคาม วิทยาเขตนครพนม วิทยาลัยเทคนิคนครพนม วิทยาลัยเกษตรและเทคโนโลยีนครพนม วิทยาลัยการอาชีพธาตุพนม วิทยาลัยการอาชีพนาหว้า และวิทยาลัยพยาบาลบรมราชชนนี จัดตั้งเป็นมหาวิทยาลัยนครพนม โดยได้ประกาศใช้ในราชกิจจานุเบกษา ๑๒๒ ตอนที่ ๗๕ ก ลงวันที่ ๑ กันยายน ๒๕๔๘ และคณะศิลปศาสตร์และวิทยาศาสตร์ เป็นหนึ่งในจำนวน ๗ คณะ ของมหาวิทยาลัยนครพนม
เดเอ็ฟเบ-โพคาล 2017 รอบชิงชนะเลิศ

การแข่งขัน เดเอ็ฟเบ-โพคาล 2017 รอบชิงชนะเลิศ เป็นการตัดสินหาผู้ชนะของ เดเอ็ฟเบ-โพคาล ฤดูกาล 2016–17, ฤดูกาลที่ 74 ของฟุตบอลถ้วยหลักของเยอรมนี. นัดนี้ลงเล่นไปเมื่อวันที่ 27 พฤษภาคม ค.ศ. 2017 ที่สนาม โอลึมเพียชตาดิโยน ใน เบอร์ลิน.
เส้นทางสู่รอบชิงชนะเลิศ.
"หมายเหตุ: ผลการแข่งขันด้านล่างนี้, ผลของทีมที่เข้าชิงชนะเลิศจะขึ้นเป็นตัวเลขแรก (H: เหย้า; A: เยือน)."
นัด.
รายละเอียด.
<onlyinclude></onlyinclude>
ยูฟ่าฟุตซอลแชมเปียนส์ลีก

ยูฟ่าฟุตซอลคัพ (เป็นการแข่งขันสโมสรฟุตซอลต่างๆในทวีปยุโรป จัดการแข่งขันโดยยูฟ่า โดยนำแชมป์ของแต่ละประเทศมาแข่งขันกัน เริ่มกันแข่งขันครั้งแรกในปีค.ศ. 2001 โดยทีมที่ได้แชมป์มากที่สุดคือ อินเตอร์โมวี่สตาร์ ได้ทั้งหมดสามสมัย โดยสองสมัยมาในชื่อบูเมอแรงอินเตอร์วู
ปัจจุบันในฤดูกาลในฤดูกาล 2015-16 ทีมแชมป์ได้แก่สโมสรฟุตซอลอูกรายูก๊อกส์ และเป็นสมัยแรกโดยการเอาชนะอินเตอร์โมวีสตาร์ได้ 4-3 
หลังจากฤดูกาล 2018-19 การแข่งขันนี้จะเปลี่ยนชื่อเป็น "ยูฟ่าฟุตซอลแชมเปียนส์ลีก"
ศาลพระกาฬ (จังหวัดพระนครศรีอยุธยา)

ศาลพระกาฬ เป็นเทวสถานในศาสนาพราหมณ์-ฮินดู ก่อนถูกดัดแปลงเป็นพุทธสถานในยุคต่อมา ตั้งอยู่บริเวณสี่แยกตะแลงแกงบนเกาะเมือง อำเภอพระนครศรีอยุธยา จังหวัดพระนครศรีอยุธยา ตั้งอยู่บริเวณเกือบกึ่งกลางเกาะเมืองและเป็นย่านตลาดที่มีผู้คนพลุกพล่านมาก และหากมีการประหารนักโทษก็จะมีการเสียบหัวประจานให้ประชาชีเห็นจะได้เกรงกลัวมิเอาเยี่ยงอย่าง ปัจจุบันศาลพระกาฬหลงเหลือเพียงรากฐานของอิฐเท่านั้น
สุจิตต์ วงษ์เทศให้คำอธิบายว่าศาลพระกาฬในจังหวัดพระนครศรีอยุธยานี้เป็นแบบอย่างในการสร้างเทวสถานโบสถ์พราหมณ์และเสาชิงช้าหน้าวัดสุทัศนเทพวรารามราชวรมหาวิหารในกรุงเทพมหานครด้วย
ประวัติ.
จากการขุดค้นของคณะโบราณคดี มหาวิทยาลัยศิลปากรเมื่อปี พ.ศ. 2512 พบว่าศาลพระกาฬนี้เป็นเทวาลัยของศาสนาพราหมณ์-ฮินดูมาแต่ดั้งเดิม คาดว่าถูกสร้างขึ้นในช่วงกรุงศรีอยุธยาตอนต้นหรือราวพุทธศตวรรษที่ 20 ลักษณะเป็นปรางค์ซุ้มสี่ทิศ ยุคแรกนั้นเป็นเทวสถานในนิกายไศวะ และนิกายไวษณพ มีการขุดค้นพบเทวรูปสำริด เช่น พระอิศวร พระนารายณ์ และพระคเณศ ทรงเครื่องและศิราภรณ์อย่างขอมสมัยนครวัด ทั้งนี้หากพิจารณาจากภูมิสถานของศาลพระกาฬก็จะพบว่าอยู่ในกลางพระนคร บริเวณจุดตัดของถนนป่าโทนกับถนนศรีสรรเพชญ์เป็นสี่แยกเรียกว่าตะแลงแกง ในหนังสือ "ตำนานกรุงเก่า" ของพระยาโบราณราชธานินทร์ (พร เดชะคุปต์) ได้เขียนบรรยายเอาไว้ตั้งแต่ปี พ.ศ. 2450 ความว่า
"...ข้างฟากถนนตะแลงแกงทางใต้ด้านตะวันตก มีศาลพระกาฬหลังคาเป็นซุ้มปรางค์ และมีศาลอยู่ต่อกันไปเข้าใจว่าจะเป็นศาลพระเสื้อเมือง พระทรงเมือง พระหลักเมือง ที่ตรงตะแลงแกงเห็นจะถือกันว่าเป็นกลางพระนคร..."
ย่านตะแลงแกงนี้มีประชากรอยู่อย่างหนาแน่นด้วยเป็นที่ตั้งของตลาดสดที่ขายของแต่เช้าจรดเย็นและตลาดค้าของชำขนาดใหญ่สองแห่งคือตลาดหน้าคุกและตลาดหน้าศาลพระกาฬ ทั้งนี้หากมีการประหารนักโทษก็จะทำการประหารที่ตะแลงแกง แล้วเสียบศีรษะศพประจานให้เพื่อให้ประชาชนเกรงกลัวมิกล้าเอาเยี่ยงอย่าง
ต่อมายุคหลังมีการดัดแปลงศาลพระกาฬเป็นพุทธสถาน สันนิษฐานว่าน่าจะเกิดขึ้นในปี พ.ศ. 2179 พระราชพงศาวดารระบุว่าในรัชสมัยสมเด็จพระเจ้าปราสาททองโปรดเกล้าให้รื้อเทวสถานเดิมไปสร้างใหม่ ณ ย่านชีกุน จากการขุดค้นทางโบราณคดีจึงพบว่ามีพระพุทธรูป และพบว่าด้านหน้ามีการสร้างวิหารขนาดใหญ่ในยุคหลัง แต่หลังการดัดแปลงเป็นพุทธสถานนี้ก็พบว่าศาลพระกาฬก็เริ่มโรยรา และถูกทิ้งร้างขาดการดูแลมานาน สันนิษฐานว่าจะเกิดขึ้นช่วงก่อนเสียกรุงศรีอยุธยาครั้งที่สองไปจนถึงยุครัตนโกสินทร์ตอนต้น
ปีเตอร์ ฟัน โฟลเลินโฮเฟิน

ปีเตอร์ ฟัน โฟลเลินโฮเฟิน พระสวามีในเจ้าหญิงมาร์ครีตแห่งเนเธอร์แลนด์ พระราชธิดาพระองค์ที่ 3 ในสมเด็จพระราชินีนาถยูเลียนาแห่งเนเธอร์แลนด์กับ เจ้าชายแบร์นฮาร์ทแห่งลิพเพอ-บีสเทอร์เฟ็ลท์ ถึงแม้ทั้ง2 จะเสกสมรสกันโดยต่างฐานันดรกล่าวคือ สามัญชนและเจ้าฟ้าหญิง แต่พระบุตรที่ประสูติในภายหน้า จะมีฐานันดรชั้น "เฮอร์/ฮิส ไฮเนส" และพระยศที่ "เจ้าหญิง/เจ้าชายแห่งออเรนจ์-นัสเซา" ปัจจุบันทั้ง 2 มีพระโอรสร่วม 4 พระองค์
ในปี ค.ศ. 2017 ปีเตอร์ ฟัน โฟลเลินโฮเฟิน ได้ตรวจพบว่าเป็นมะเร็ง ซึ่งไม่ร้ายแรงนัก เนื่องจากเกิดในระยะแรก ต่อมา ปีเตอร์ ฟัน โฟลเลินโฮเฟิน ถูกส่งตัวไปรักษา ณ สถาบันมะเร็งแห่งชาติเนเธอแลนด์ในพระบรมราชินูปถัมภ์ในสมเด็จพระนางเจ้ายูเลียนาแห่งเนเธอแลนด์ โดยมีพระชายา เจ้าหญิงมาร์ครีตแห่งเนเธอร์แลนด์ และพระโอรสทั้ง 4 องค์ เสด็จไปทรงเยี่ยมอาการเป็นระยะๆ ต่อมาในเดือนกันยายน ค.ศ. 2018 พระเจ้าวิลเลิม-อเล็กซานเดอร์ ทรงมีพระบรมราชานุญาตให้ ปีเตอร์ ฟัน โฟลเลินโฮเฟิน เข้ามาพำนักในพระราชวังหลวงอัมสเตอร์ดัม เพื่อตรวจดูอาการของมะเร็ง
ย่างกุ้งแอร์เวย์

ย่างกุ้งแอร์เวย์  เป็นสายการบินของประเทศพม่า สำนักงานตั้งอยู่ที่ย่างกุ้ง ให้บริการเที่ยวบินในประเทศ ทั้งแบบบินประจำและเช่าเหมาลำ ฐานการบินอยู่ที่ท่าอากาศยานนานาชาติย่างกุ้ง สายการบินเคยถูกพักงานชั่วคราวตั้งแต่เดือนธันวาคม ค.ศ. 2010 จนถึงตุลาคม ค.ศ. 2011 ก่อนที่จะกลับมาให้บริการอีกครั้งในวันที่ 16 ตุลาคม ค.ศ. 2011
รายชื่อจุดหมายปลายทาง.
รายชื่อจุดหมายปลายทาง ที่ให้บริการโดยย่างกุ้งแอร์เวย์
ฝูงบิน.
รายชื่อเครื่องบินของย่างกุ้งแอร์เวย์ ข้อมูลบันทึกเมื่อสิงหาคม ค.ศ. 2016
น้องฟาน

น้องฟาน เป็นมาสคอตเก้งเผือก สร้างโดยองค์กรท้องถิ่นของจังหวัดเชียงใหม่ สำหรับเป็นตัวแทนและสัญลักษณ์สำหรับการรณรงค์ให้เมืองเชียงใหม่เป็นเมืองมรดกโลก
ประวัติ.
จากความพยายามในการพัฒนาให้จังหวัดเชียงใหม่เป็นเมืองมรดกโลก เนื่องจากเมืองเชียงใหม่ได้รับการพิจารณาขึ้นบัญชีเบื้องต้น (Tentative List) ตามอนุสัญญาคุ้มครองมรดกโลกไตั้งแต่เดือนกุมภาพันธ์ 2557 ด้วยเหตุนี้จึงเกิดการร่วมมือกันระหว่างองค์การบริหารส่วนจังหวัดเชียงใหม่ เทศบาลนครเชียงใหม่ และมหาวิทยาลัยเชียงใหม่ ทำโครงการจัดทำแผนปฏิบัติการด้านการอนุรักษ์และพัฒนาพื้นที่ประวัติศาสตร์ และวัฒนธรรมเมืองเชียงใหม่ตามแนวทางมรดกโลก (โครงการเชียงใหม่สู่มรดกโลก) สองระยะในปี 2559 และปี 2560 สำหรับสร้างข้อมูลและหลักฐานสนับสนุนรองรับแนวคิดการนำเสนอคุณค่าโดดเด่นเป็นสากล ทั้งนี้เชียงใหม่เองก็มีวัฒนธรรมต่าง ๆ โดดเด่นอยู่แล้วเป็นทุนเดิม
การนี้จึงได้จัดการประกวดออกแบบมาสคอตสำหรับเมืองเชียงใหม่ขึ้นเมื่อปลายปี 2559 เพื่อเป็นตัวแทนและสัญลักษณ์สำหรับสื่อสารกับคนรุ่นใหม่ให้มีจิตหวงแหนเมืองเชียงใหม่ โดยมีโจทย์ว่า "ฟานเผือก" อันมีที่มาจาก "ตำนานพื้นเมืองเชียงใหม่" ที่กล่าวถึงชัยภูมิ 7 ประการที่พญามังรายทรงเลือกที่จะสร้างเมืองเชียงใหม่ หนึ่งในนั้นคือตัวฟานหรือเก้ง ดังปรากฏว่า "ฟาน (เก้ง) เผือกสองแม่ลูกมาอยู่ชัยภูมินี้สู้กับหมา หมาพ่ายหนี" การประกวดออกแบบนี้ชิงเงินรางวัล 20,000 บาท ซึ่งผู้ที่ถูกรับเลือกผลงานในการประกวดนี้คือถิง จู (Ting Chu) น้องฟานจึงเป็นตัวแทนของความเป็นสิริมงคล ความงดงามแห่งการเริ่มต้นใหม่ ความหวัง ชัยชนะ ความบริสุทธิ์ สว่างไสว ยินดีปรีดา และความสมัครสมานสามัคคี มีการเปิดตัวน้องฟานครั้งแรกเมื่อวันที่ 11 เมษายน 2560
รศ.ดร.วรลัญจก์ บุณยสุรัตน์ คณบดีคณะวิจิตรศิลป์ มหาวิทยาลัยเชียงใหม่ กล่าวว่า "... “น้องฟาน” Mascot เป็นตัวแทนและสัญลักษณ์ในการสื่อสารสร้างความเข้าใจ และปลุกจิตสานึกให้กับเยาวชนและคนเชียงใหม่ เกิดความตระหนัก หวงแหน และร่วมมือกันรักษามรดกทางวัฒนธรรมอันดีงามของเชียงใหม่ให้คงอยู่ ในฐานะเมืองที่ยังมีชีวิต..."
นอกจากนี้น้องฟานยังที่ปรากฏตัว ณ กิจกรรมต่าง ๆ ภายในเมืองเชียงใหม่เพื่อการสร้างสีสัน
มิลอวัน ราเยวัตส์

มิลอวัน ราเยวัตส์ (เกิด 2 มกราคม พ.ศ. 2497) เป็นอดีตหัวหน้าผู้ฝึกสอนทีมชาติไทย และอดีตหัวหน้าผู้ฝึกสอนทีมชาติกานาชุดที่ลงแข่งขันในรายการฟุตบอลโลก 2010 ที่ประเทศแอฟริกาใต้ และแอฟริกาคัพออฟเนชันส์ 2021 ที่ประเทศแคเมอรูน 
หลังจากที่เกียรติศักดิ์ เสนาเมือง หัวหน้าผู้ฝึกสอนทีมชาติไทยในขณะนั้นได้ประกาศลาออกจากตำแหน่ง สมาคมกีฬาฟุตบอลแห่งประเทศไทยได้เปิดรับสมัครหัวหน้าผู้ฝึกสอนทีมชาติไทยคนใหม่ โดยมีผู้ฝึกสอนชาวต่างชาติที่มีชื่อเสียงเข้ามายื่นประวัติสังเขปและแสดงวิสัยทัศน์กับทางสมาคม ราเยวัตส์ (ซึ่งขณะนั้นกำลังว่างงานหลังจากถูกปลดออกจากตำแหน่งหัวหน้าผู้ฝึกสอนทีมชาติแอลจีเรีย หลังจากคุมทีมได้เพียง 2 นัด) และตัวแทนได้เดินทางเข้ามายื่นประวัติสังเขปและแสดงวิสัยทัศน์ พร้อมกับเดินทางไปชมฟุตบอลไทยลีกหลายนัด
จนกระทั่งวันที่ 26 เมษายน พ.ศ. 2560 วิทยา เลาหกุล ประธานพัฒนาเทคนิค และพาทิศ ศุภะพงษ์ รองเลขาธิการและโฆษกสมาคมกีฬาฟุตบอล ได้แถลงข่าวยืนยันการแต่งตั้งราเยวัตส์เข้ามาเป็นหัวหน้าผู้ฝึกสอนฟุตบอลทีมชาติไทย โดยเข้ามาคุมทีมอย่างเป็นทางการในวันที่ 5 พฤษภาคม พ.ศ. 2560
มิลอวัน ราเยวัตส์ถูกปลดจากตำแหน่งหัวหน้าผู้ฝึกสอนทีมชาติไทยเมื่อวันอาทิตย์ที่ 6 มกราคม พ.ศ. 2562 หลังจากพาทีมชาติไทยพ่ายแพ้ทีมชาติอินเดียถึง 1–4 ในนัดแรกของการแข่งขันเอเชียนคัพ 2019 โดยมีศิริศักดิ์ ยอดญาติไทย รักษาการเป็นหัวหน้าผู้ฝึกสอนทีมชาติไทยชั่วคราว
พระราชินีว็อนกย็อง

พระนางว็อนคย็อง ตระกูลมิน แห่งยอฮึง  เป็นพระมเหสีในพระเจ้าแทจง รัชกาลที่ 3 แห่งราชวงศ์โชซ็อน และเป็นพระราชมารดาของพระเจ้าเซจงมหาราช รัชกาลที่ 4
รัฐมนตรีว่าการสกอตแลนด์

เสนาบดีใหญ่ในสมเด็จฯ ฝ่ายสกอตแลนด์ หรืออีกชื่อหนึ่งที่รู้จักคือ รัฐมนตรีสกอตแลนด์ เป็นตำแหน่งที่อยู่ใน รัฐบาลสหราชอาณาจักร ซึ่งมีหน้าที่กำกับดูแล สกอตแลนด์ และเป็นหัวหน้าผู้บริหารระดับสูงของ สำนักสกอตแลนด์ (ก่อนหน้านี้คือ สำนักสกอตติช) ซึ่งผู้ที่สมควรจะได้รับการโปรดเกล้าฯ แต่งตั้งเป็นรัฐมนตรี จากการเสนอชื่อของ นายกรัฐมนตรี โดยรัฐมนตรีในตำแหน่งนี้จะมีที่ทำงานอยู่ 2 ที่ คือ ลอนดอน และ เอดินบะระ
โดยก่อนหน้านี้ ในปี ค.ศ. 1885 ตำแหน่งนี้ถูกเรียกว่า รัฐมนตรีสกอตแลนด์ จนกระทั่ง ค.ศ. 1926 ได้ยกฐานะตำแหน่งเป็นระดับเป็น รัฐมนตรีว่าการสกอตแลนด์ โดยในปี ค.ศ. 1999 อำนาจการบริหารของรัฐมนตรีฯ ได้ถูกแบ่งไปยัง รัฐบาลสกอตแลนด์ มากขึ้น จากข้อตกลงในปีนั้นเอง ทำให้ตำแหน่งนี้ถูกลดบทบาทและยุบรวมโดยชั่วคราว จนกระทั่งปี ค.ศ. 2008 ตำแหน่งนี้จึงมีบทบาทมากขึ้น
โดยที่รัฐมนตรีในตำแหน่งนี้จะดูแลด้าน ความมั่นคงภายใน การส่งเสริมประชาธิปไตย และ ส่งเสริมเศรษฐกิจ แต่จะไม่ได้ดูแลส่วนที่เกี่ยวกับงานยุติธรรม โดยงานยุติธรรมจะมี เจ้ากรมพระธรรมนูญแห่งสกอดแลนด์ ดูแลในส่วนนี้เป็นหลัก
โดยในบางรัฐบาล ตำแหน่งนี้ถูกรวมกับรัฐมนตรีในกระทรวงอื่นๆ
สำนักรัฐมนตรีว่าการสกอตแลนด์

สำนักรัฐมนตรีว่าการสกอตแลนด์ (เกลิกสกอต: "An Oifis Albannach") หรือนิยมเรียก สำนักสกอตแลนด์ เป็นส่วนราชการระดับกระทรวงของสหราชอาณาจักร รับผิดชอบเกี่ยวกับงานที่เกี่ยวกับกิจการภายในสกอตแลนด์ โดยรับโอนหน้าที่บางส่วนจากกระทรวงยุติธรรมแห่งสหราชอาณาจักร
หน้าที่ของกระทรวงคือการดูแลงานที่เกี่ยวกับกิจการภายในประเทศสกอตแลนด์ และความสัมพันธ์ระหว่างสกอตแลนด์กับรัฐบาลสหราชอาณาจักร รวมถึงเป็นสื่อกลางในการสื่อสารระหว่างรัฐบาลสหราชอาณาจักรและรัฐบาลสกอตแลนด์ ณ เอดินบะระ ที่ตั้งกระทรวงอยู่ที่ ใน ไวต์ฮอล โดยมีเจ้าหน้าที่ทั้ง 40 คนทำงานประจำที่นั่น โดยที่แห่งนี้เป็นศูนย์ประสานงานของรัฐบาลสกอตแลนด์อีกด้วย ในลอนดอน
นอกจากนี้ กระทรวงยังมีสำนักงานตั้งอยู่ที่ เอดินบะระ คือ 
คณะผู้บริหาร.
คณะผู้บริหารซึ่งเป็นตำแหน่งข้าราชการการเมือง
สำนักรัฐมนตรีว่าการเวลส์

สำนักรัฐมนตรีว่าการเวลส์,  หรือนิยมเรียก สำนักเวลส์ ("Swyddfa Cymru") เป็นส่วนราชการระดับกระทรวงของสหราชอาณาจักร รับผิดชอบเกี่ยวกับงานที่เกี่ยวกับกิจการภายในประเทศเวลส์ รับโอนหน้าที่จากสำนักเวลส์ในปี 1999 หลังจากที่กฎหมายรัฐบาลเวลส์ 1998 ออกใช้
คณะผู้บริหาร.
คณะผู้บริหารซึ่งเป็นตำแหน่งข้าราชการการเมือง
ดยุกไฮน์ริชแห่งเม็คเลินบวร์ค-ชเวรีน

ดยุกไฮน์ริชเแห่งเม็คเลินบวร์ค-ชเวรีน ต่อมาคือ เจ้าชายเฮนดริกแห่งเนเธอร์แลนด์ พระราชสวามี  ทรงเป็นเจ้าชายพระราชสวามีแห่งเนเธอร์แลนด์ โดยเป็นพระราชสวามีใน สมเด็จพระราชินีนาถวิลเฮลมินาแห่งเนเธอร์แลนด์ ทั้ง 2 มีพระราชธิดาร่วมกันเพียงพระองค์เดียว คือเจ้าหญิงยูเลียนา ต่อมาเสด็จขึ้นครองราชย์เป็น สมเด็จพระราชินีนาถยูเลียนาแห่งเนเธอร์แลนด์
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เครื่องอิสริยาภรณ์คุณธรรมแห่งสาธารณรัฐอิตาลี

เครื่องอิสริยาภรณ์คุณธรรมแห่งสาธารณรัฐอิตาลี  เป็นเครื่องอิสริยาภรณ์ประเทศอิตาลี สถาปนาเมื่อวันที่ 3 มีนาคม 2494 โดย Luigi Einaudi 
ประธานาธิบดีอิตาลีเป็นประธานเครื่องอิสริยาภรณ์และเป็นผู้มอบเครื่องอิสริยาภรณ์ให้กับข้าราชการทหาร ข้าราชการพลเรือน ประชาชนชาวอิตาลีและชาวต่างชาติ
เครื่องอิสริยาภรณ์ดาราแห่งสาธารณรัฐอินโดนีเซีย

เครื่องอิสริยาภรณ์ดาราแห่งสาธารณรัฐอินโดนีเซีย ("บินตัง เรปูบลิค อินโดเนเซีย", , อักษรย่อ: BRI) เป็นเครื่องอิสริยาภรณ์ชั้นสูงสุดของประเทศอินโดนีเซีย ประธานาธิบดีแห่งสาธารณรัฐอินโดนีเซียเป็นประธานแห่งเครื่องอิสริยาภรณ์ตระกูลนี้ โดยมอบให้แก่ผู้ปฏิบติหน้าที่อย่างโดดเด่นเป็นพิเศษเพื่อความไพบูลย์ ความรุ่งเรือง และความยิ่งใหญ่ของประเทศชาติ มีทั้งหมด 5 ลำดับชั้น
เครื่องอิสริยาภรณ์นายพลซาน มาร์ติน ผู้ปลดปล่อย

เครื่องอิสริยาภรณ์แห่งนายพลซาน มาร์ติน ผู้ปลดปล่อย  เป็นเครื่องอิสริยาภรณ์ชั้นสูงสุดของสาธารณรัฐอาร์เจนตินา สถาปนาเมื่อปี พ.ศ. 2486 โดยประธานาธิบดีแห่งสาธารณรัฐเป็นประธานแห่งเครื่องอิสริยาภรณ์นี้ และเป็นผู้มอบเครื่องรัฐอิสริยาภรณ์นี้
กระซิบรัก จิตสัมผัส

กระซิบรัก จิตสัมผัส  เป็นละครโทรทัศน์เกาหลี ออกอากาศในปี ค.ศ. 2013 นำแสดงหลักโดย อี โบ-ย็อง, อี จ็อง-ซ็อก และ ยุน ซัง-ฮย็อน ออกอากาศทาง เอสบีเอส ตั้งแต่ 5 มิถุนายน - 1 สิงหาคม ค.ศ. 2013 ในวันพุธและพฤหัสบดี เวลา 21.55 น. จำนวน 18 ตอน
เดิมกำหนดไว้ 16 ตอน แต่เนื่องจากได้รับเรตติ้งที่ดี จึงได้เพิ่มตอนอีก 2 ตอน
เรื่องย่อ.
หลังจากผ่านวัยเด็กที่ยากลำบาก จัง ฮเย-ซ็อง (อี โบ-ย็อง) กลายมาเป็นทนายความสาธารณะ แต่เธอก็เป็นคนมีเหตุผล รักตัวเอง และมองโลกในแง่ร้าย ชีวิตของเธอเปลี่ยนไปเมื่อเธอได้พบกับ พัก ซู-ฮา (อี จง-ซ็อก) นักเรียนมัธยมปลายผู้มีพลังเหนือธรรมชาติที่สามารถอ่านความคิดของคนอื่นได้ด้วยการมองเข้าไปในดวงตา ซู-ฮาได้รับความสามารถในการอ่านใจเมื่อเห็นพ่อของเขาถูกฆ่าตายเมื่อสิบปีก่อน การเสียชีวิตของพ่อของเขาถูกยกฟ้องเนื่องจากเป็นอุบัติเหตุทางรถยนต์ จนกระทั่งฮเย-ซ็อง (คิม โซ-ฮย็อน) ซึ่งในขณะนั้นเป็นเด็กนักเรียนมัธยมปลาย ได้ให้การเป็นพยานที่ชี้ขาดในศาล แม้ว่าฆาตกร (จ็อง อุง-อิน) จะมีการข่มขู่ก็ตาม ซู-ฮาได้สืบหาเธอตั้งแต่นั้นเป็นต้นมา ขณะที่ฮเย-ซ็องทำงานร่วมกับซู-ฮาและกวัน-อู (ยุน ซัง-ฮย็อน) ตำรวจที่ผันตัวมาเป็นทนายความ เธอก็ค่อย ๆ ละทิ้งการแสวงหาเงินและชื่อเสียง ทีมที่ไม่มีใครเหมือนต่างก็ใช้วิธีการที่แปลกใหม่เพื่อไขคดีของพวกเขา
 ฮเย-ซ็องเป็นคนฉลาดและขยันขันแข็ง เธอได้รับการเลี้ยงดูจากแม่ที่ยากจนแต่รักลูก หลังจากถูกใส่ความว่าก่อให้เกิดเหตุการณ์ที่เกี่ยวข้องกับดอกไม้ไฟ เธอก็ถูกไล่ออกจากโรงเรียนมัธยม เธอให้การเป็นพยานอย่างกล้าหาญบนแท่นพยาน ส่งผลให้ฆาตกรที่ฆ่าพ่อของพัก ซู-ฮาถูกตัดสินลงโทษและจำคุก แต่ประสบการณ์ทั้งสองอย่างนั้นได้เปลี่ยนแปลงเธอไป และสิบปีต่อมา ฮเย-ซ็องก็กลายเป็นทนายความสาธารณะที่ไม่สนใจลูกความ และทำหน้าที่เพียงเพื่อเงินเดือนเท่านั้น
เครื่องอิสริยยศพระราชาณาจักรกัมพูชา

เครื่องอิสริยยศพระราชาณาจักรกัมพูชา ("เคฺรืองอิสฺสริยยสพฺระราชาณาจกฺรกมฺพุชา") เป็นเครื่องราชอิสริยาภรณ์แห่งชาติของราชอาณาจักรกัมพูชา สถาปนาครั้งแรกเมื่อวันที่ 8 กุมภาพันธ์ ค.ศ. 1864 ในรัชสมัยของพระบาทสมเด็จพระนโรดม บรมรามเทวาวตาร อันเป็นยุคที่กัมพูชามีฐานะเป็นรัฐในอารักขาของฝรั่งเศส เพื่อมอบเป็นบำเหน็จความชอบแก่ข้าราชการทั้งฝ่ายทหารและพลเรือน โดยมีพระมหากษัตริย์แห่งราชอาณาจักรกัมพูชาทรงเป็นประธานแห่งเครื่องราชอิสริยาภรณ์ตระกูลนี้ 
ในสมัยที่กัมพูชาอยู่ภายใต้การปกครองของฝรั่งเศสนั้น ประธานาธิบดีแห่งสาธารณรัฐฝรั่งเศสมีฐานะเป็นประธานเครื่องอิสริยยศพระราชาณาจักรกัมพูชาด้วยเช่นกันจนถึง ค.ศ. 1948 ฐานะประธานแห่งเครื่องราชอิสริยาภรณ์ตระกูลนี้จึงตกเป็นสิทธิ์ขาดของพระมหากษัตริย์กัมพูชาเพียงฝ่ายเดียว เนื่องจากฝรั่งเศสได้เริ่มมอบเอกราชบางส่วนให้กัมพูชาปกครองตนเองอีกครั้ง ทั้งนี้ สีของแพรแถบเครื่องราชอิสริยาภรณ์นี้แบบที่รัฐบาลฝรั่งเศสมอบให้ จะใช้คนละสีกับแบบที่พระมหากษัตริย์กัมพูชาเป็นผู้พระราชทาน
เครื่องอิสริยยศพระราชาณาจักรกัมพูชาได้มีการพระราชทานสืบต่อกันมาจนกระทั่งต้องยกเลิกไปเนื่องจากการเปลี่ยนแปลงทางการเมืองใน ค.ศ. 1975 หลังจากมีการฟื้นฟูพระราชอาณาจักรอีกครั้ง จึงได้เริ่มการพระราชทานเครื่องราชอิสริยาภรณ์นี้ขึ้นใหม่ ตามพระบรมราชโองการของพระบาทสมเด็จพระนโรดม สีหนุ ลงวันที่ 5 ตุลาคม ค.ศ. 1995
ลักษณะ.
ลำดับชั้น.
เครื่องอิสริยยศพระราชาณาจักรกัมพูชาแบ่งออกเป็นชั้นต่าง ๆ 5 ชั้น มีลักษณะดังนี้ (ชื่อของแต่ละชั้นใช้การปริวรรตอักษรตามภาษาเขมร)
เครื่องอิสริยยศพระราชาณาจักรกัมพูชาแบบที่รัฐบาลฝรั่งเศสเป็นผู้มอบให้ ใช้สีสายสะพายและสีแพรแถบเป็นสีขาว ขอบสีเหลือง
รายนามบุคคลสำคัญที่ได้รับพระราชทาน/รับมอบ.
ในพระราชอาณาจักรกัมพูชา.
<templatestyles src="Div col/styles.css"/>
สาย ฌุม
ต่างประเทศ.
<templatestyles src="Div col/styles.css"/>
เชิงอรรถ.
<templatestyles src="Reflist/styles.css" />
เครื่องอิสริยาภรณ์ปิอุสที่ 9

เครื่องอิสริยาภรณ์ปิอุสที่ 9 เป็นเครื่องอิสริยาภรณ์ของนครรัฐวาติกัน ก่อตั้งโดยสมเด็จพระสันตะปาปาปิอุสที่ 4 ในปี ค.ศ. 1560 ปัจจุบันเป็นอิสริยาภรณ์สูงสุดที่ได้รับมอบจากสันตะสำนัก เลิกใช้และได้รับการสถาปนาขึ้นใหม่โดยสมเด็จพระสันตะปาปาปิอุสที่ 9 เมื่อ 17 มิถุนายน ค.ศ. 1847
สมเด็จพระสันตะปาปาเป็นประธานเครื่องอิสริยาภรณ์นี้และเป็นผู้พระราชทานเครื่องอิสริยาภรณ์นี้
สมอทะเล

สมอทะเล ชื่อวิทยาศาสตร์: "Excoecaria indica" เป็นพืชในวงศ์ Euphorbiaceae เป็นไม้ยืนต้น ลำต้นเกลี้ยงมียาง ใบรูปรีแคบ มีต่อมเล็กๆ 2 ต่อมที่โคนใบ ดอกช่อ ผลเป็นแบบแคปซูล ผลสุกสีน้ำตาลแกมเทา กระจายพันธุ์ตั้งแต่อินเดีย พม่าไปจนถึงเกาะนิวกินี แต่ไม่พบในฟิลิปปินส์ สีย้อมสกัดจากใบ ใช้ย้อมด้ายให้เป็นสีเหลืองแกมเขียว หรือย้อมหวายเป็นสีดำ ผลอ่อนเป็นพิษใช้เบื่อปลา เปลือกผลมียางกัดผิวหนัง น้ำต้มเปลือกรากเป็นยาระบาย ทำให้อาเจียน
เครื่องราชอิสริยาภรณ์รอยัลวิกตอเรียนเชน

เครื่องราชอิสริยาภรณ์อันเป็นที่เชิดชูยิ่งสายสร้อยแห่งสมเด็จพระราชินีนาถวิกตอเรีย หรือ เครื่องราชอิสริยาภรณ์รอยัลวิกตอเรียนเชน เป็นเครื่องราชอิสริยาภรณ์สหราชอาณาจักร สถาปนาโดยพระเจ้าเอ็ดเวิร์ดที่ 7 แห่งสหราชอาณาจักร เมื่อ พ.ศ. 2445 พระมหากษัตริย์-พระราชินีเป็นประธานแห่งเครื่องราชอิสริยาภรณ์นี้และเป็นผู้พระราชทานเครื่องราชอิสริยาภรณ์นี้
ฮอปไลต์

ฮอปไลต์  เป็นพลเมือง-ทหารของนครรัฐกรีกโบราณ ซึ่งติดอาวุธด้วยหอกและโล่เป็นหลัก ยุทธวิธีหลัก คือ รูปขบวนแฟแลงซ์ ทหารเหล่านี้เป็นพลเมืองอิสระเป็นหลัก มีคุณสมบัติเป็นเกษตรกรและช่างศิลป์ซึ่งสามารถหาซื้อชุดเกราะและอาวุธสำริดได้ ซึ่งประเมินว่ามีหนึ่งในสามถึงกึ่งหนึ่งของประชากรชายผู้ใหญ่ฉกรรจ์ โดยทั่วไปฮอปไลต์ได้รับการฝึกทหารพื้นฐาน
ใน 690 ปีก่อน ค.ศ. กองทัพสปาร์ตาใช้นวัตกรรมทางทหารเรียก รูปขบวนแฟลแลงซ์ ยุทธวิธีใหม่นี้พิสูจน์ว่าประสบผลดีระหว่างยุทธการที่มาราธอนใน 490 ปีก่อน ค.ศ. และยุทธการที่พละเตียใน 479 ปีก่อน ค.ศ. เมื่อกรีกพิชิตเปอร์เซีย พลธนูและทหารเบาเปอร์เซียซึ่งรบในยุทธการที่มาราธอนล้มเหลว ส่วนหนึ่งเพราะลูกธนูเปอร์เซียอ่อนแอเกินกว่าจะเจาะทะลวงโล่และชุดเกราะของกรีกได้ และชุดเกราะของเปอร์เซียไม่สามารถปกป้องหอกและดาบที่ยาวกว่าของกรีก
คำว่า ฮอปไลต์  มาจากคำว่า ฮอปลอน  ซึ่งเป็นโล่ชนิดที่ฮอปไลต์ถือ แม้คำว่า ฮอพลา ยังสามารถใช้เรียกอาวุธของทหารหรือกระทั่งอาวุธยุทธภัณฑ์เต็มของฮอปไลต์ก็ได้ ในการใช้ภายหลัง คำว่า ฮอปไลต์ ใช้เรียกทหารราบสวมชุดเกราะใดก็ตาม เช่น ทหารรับจ้างสวิสระหว่างสงครามเบอร์กันดี (ค.ศ. 1474–1477)
นัททินออนยู

นัททินออนยู  เป็นซิงเกิลเปิดตัวของนักแร็ปเปอร์ชาวอเมริกัน บี.โอ.บี ร่วมกับบรูโน มาส์ เพลงนี้รวมอยู่ในสตูดิโออัลบัมเปิดตัวของบี.โอ.บี การเรียบเรียงเป็นทางการของเพลงนี้ ซึ่งเป็นลักษณะของ Big Boi ซึ่งเปิดตัวใน 21 มีนาคม ค.ศ. 2010 เพลงนี้ติดชาร์ตอันดับที่ 1 ในประเทศเนเธอร์แลนด์, สหราชอาณาจักร และสหรัฐอเมริกา เพลงนี้เสนอชื่อเข้าชิง 3 รางวัลแกรมมี รวมถึงสาขาบันทึกเสียงแห่งปี
มิวสิกวิดีโอ.
มิวสิกวิดีโอกำกับการแสดงโดย อีธาน ลาเดอร์ และได้รับการถ่ายทำในเมืองของลอสแอนเจลิส คุณลักษณะวิดีโอมีหลายภาพตัดปะของผู้หญิงบันทึกเทปมากกว่ากัน นอกเหนือไปจากฉากที่ BoB เล่นกีตาร์และร้องเพลงในขณะที่บรูโน มาส์, แขกพิเศษในซิงเกิลให้เล่นกลอง ฟิลิป อเรนซ์ ยังเล่นเปียโน
ชาร์ต.
<templatestyles src="Col-begin/styles.css"/>
แฟแลงซ์

แฟแลงซ์ หรือ ฟาลังซ์ (พหูพจน์ ,) เป็นรูปขบวนทหารรูปสี่เหลี่ยมผืนผ้า โดยทั่วไปประกอบด้วยทหารราบหนักทั้งหมดที่ถือหอก ไพค์ (pike) ซาริสซา (sarissa) หรืออาวุธที่คล้ายกัน คำนี้เจาะจง (และแต่แรก) ใช้อธิบายการใช้รูปขบวนนี้ในการสงครามกรีกโบราณ แม้นักเขียนกรีกโบราณใช้คำนี้อธิบายรูปขบวนทหารราบใดก็ตามที่เป็นกลุ่ม (massed) ไม่ว่าจะถือยุทธภัณฑ์ใด ในเอกสารกรีกโบราณพูดถึงแฟแลงซ์ว่า อาจเป็นการวางกำลังสำหรับการยุทธ์ การเดิน หรือแม้แต่การตั้งค่าย ฉะนั้นจึงอธิบายกลุ่มทหารราบหรือทหารม้าที่จะจัดวางกำลังเป็นเส้นตรงระหว่างการยุทธ์ ทหารเหล่านี้เดินหน้าเป็นหน่วยเดียวและบดขยี้ข้าศึก คำว่า แฟแลงซ์ มาจากภาษากรีก หมายถึง นิ้ว
ในปัจจุบัน คำนี้ไม่ได้ใช้เรียกหน่วยทหารหรือกองพล (เช่น ลีเจียนของโรมันหรือกองพันแบบตะวันตกร่วมสมัย) แต่ใช้เรียกรูปขบวนทั่วไปของทหาร ฉะนั้น แฟแลงซ์จึงไม่มีกำลังรบหรือการประกอบกำลังมาตรฐาน ทว่ารวมเรียกทหารราบทั้งหมดซึ่งวางหรือจะวางกำลังในหน้าที่ในรูปขบวนแฟแลงซ์เดี่ยว ทหารถือหอกจำนวนมากในอดีตสู้รบกันในรูปขบวนที่อาจเรียกได้ว่าคล้ายแฟแลงซ์ คำนี้จึงมีใช้ในภาษาอังกฤษทั่วไปเพื่ออธิบาย "กลุ่มคนที่กำลังยืนหรือกำลังเคลื่อนไปด้านหน้าใกล้กัน"
ประวัติศาสตร์.
การพรรณนารูปขบวนคล้ายแฟแลงซ์เก่าแก่ที่สุดเกิดขึ้นในจารึกซูเมเรียนจากศตวรรษที่ 25 ก่อน ค.ศ. ซึ่งทหารดูเหมือนถือหอก หมวกเกราะและโล่ขนาดใหญ่ซึ่งปกปิดทั้งร่างกาย ทหารราบอียิปต์โบราณเหมือนจะจัดวางกำลังรูปขบวนคล้ายกัน การใช้คำแฟแลงซ์ "φαλαγξ" ครั้งแรกมาจากการใช้ของโฮเมอร์เพื่ออธิบายฮอปไลต์ที่กำลังสู้ในแนวรบจัดระเบียบ โฮเมอร์ใช้คำนี้แยกแยะการสู้รบที่ยึดรูปขบวนจากการดวลเดี่ยวซึ่งพบบ่อยในกวีของเขา
นักประวัติศาสตร์ยังไม่มีความเห็นพ้องกันเกี่ยวกับความสัมพันธ์ระหว่างรูปขบวนกรีกและรูปขบวนของชาติอื่นก่อนหน้านั้น หลักการกำแพงโล่ (shield wall) และเม่นหอก (spear hedge) แทบรู้จักกันในแทบทุกกองทัพของอารยธรรมหลักตลอดประวัติศาสตร์ ฉะนั้นความคล้ายคลึงอาจสัมพันธ์กับวิวัฒนาการเบนเข้ามากกว่าการกระจาย
เดิมนักประวัติศาสตร์ระบุวันที่กำเนิดแฟแลงซ์ฮอปไลต์ของกรีกโบราณไว้ที่ศตวรรษที่ 8 ก่อน ค.ศ. ในสปาร์ตา แต่ปัจจุบันกำลังมีการทบทวน บางทีอาจมีแนวโน้มว่ารูปขบวนแฟแลงซ์อาจถูกประดิษฐ์ขึ้นในศตวรรษที่ 7 ก่อน ค.ศ. หลังนครอาร์กอสเริ่มใช้โล่แอปซิส (หรือฮอปลอน) ซึ่งอาจทำให้รูปขบวนนี้เป็นไปได้ แจกันกีจีซึ่งสืบย้อนไปได้ถึง 650 ปีก่อน ค.ศ. เป็นหลักฐานเพิ่มเติมที่แสดงภาพฮอปไลต์ถือแอปซิส หอกและชุดเสื้อเกราะ
ทฤษฎีกำเนิดการสงครามแฟแลงซ์ของกรีกอีกทฤษฎีหนึ่งมาจากมโนทัศน์ว่าบางแง่มุมพื้นฐานของแฟแลงซ์ปรากฏก่อนหน้านั้น ทว่ายังไม่ได้พัฒนาเต็มที่เพราะขาดเทคโนโลยีที่เหมาะสม สองยุทธศาสตร์พื้นฐานที่พบในการสงครามก่อนหน้านั้นรวมถึงหลักการเชื่อมติด (cohesion) และการใช้กลุ่มทหารขนาดใหญ่ ซึ่งอาจแนะว่าแฟแลงซ์ของกรีกเป็นขั้นสุดท้ายและความสมบูรณ์ของมโนทัศน์ที่พัฒนาขึ้นอย่างช้า ๆ ที่กำเนิดขึ้นมานานแล้ว เมื่ออาวุธและเกราะพัฒนาขึ้นตามกาลในนครรัฐต่าง ๆ แฟแลงซ์จึงกลายมาซับซ้อนและทรงประสิทธิภาพ
ไกลแค่ไหนคือใกล้

<ns>0</ns>
 <revision>
 <parentid>9691383</parentid>
 <timestamp>2023-06-16T19:51:46Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 1 sources and tagging 0 as dead.) #IABot (v2.0.9.5</comment>
 <origin>10812786</origin>
 <model>wikitext</model>
 <format>text/x-wiki</format>
"ไกลแค่ไหนคือใกล้" เป็นซิงเกิลของวงดนตรีเก็ตสึโนวา ประพันธ์เนื้อร้อง-แต่งทำนองและเรียบเรียงโดย ปณต คุณประเสริฐ และมีโปรดิวเซอร์โดย คชภัค ผลธนโชติ หรือ พล แคลช
โดยเนื้อหาของเพลงเกี่ยวกับความรักที่ผ่านมุมมองในเรื่องระยะทาง บางทีอาจไม่เกี่ยวกับสถานที่ แต่เป็นระยะทางระหว่างใจสองใจ กับความพยายามที่ทำไปเท่าไหร่ก็ไม่ได้ใกล้ใจเธอสักที หากเรามีปลายทางเดียวกัน เราก็ควรได้ใกล้กัน
เพลง "ไกลแค่ไหนคือใกล้" ออกจำหน่ายในวันที่ 23 สิงหาคม พ.ศ. 2555 เป็นเพลงไทยเพลงแรกที่ติดชาร์ต 100 อันดับเพลงทั่วโลก ซึ่งจัดอันดับโดยเว็บไซต์ยูทูบ (Youtube) จากความสำเร็จของเพลงนี้จึงได้ออกเพลง ไกลแค่ไหนคือใกล้ (Special Version) ในปี พ.ศ. 2556 เพื่อขอบคุณสำหรับการตอบรับของเพลง
ในปี พ.ศ. 2559 เพลง "ไกลแค่ไหนคือใกล้" ได้ถูกรวมอยู่ในอัลบั้มของ GETSUNOVA - THE FIRST ALBUM
ในปี พ.ศ. 2560 เพลง "ไกลแค่ไหนคือใกล้ ได้ถูกนำเค้าโครงเพลงมาทำเป็นซีรีส์ Love Song Love series ตอน ไกลแค่ไหน คือ ใกล้
การตอบรับ.
เพลง "ไกลแค่ไหนคือใกล้" ได้ติดอันดับชาร์ทเพลงมาแล้วทั่วไทย และติด 1 ใน 100 อันดับบน YouTube Chart ที่มีคนดูมากที่สุดทั่วโลกประจำสัปดาห์ ติดต่อกันอยู่หลายสัปดาห์ และ เป็นเพลงไทยเพลงแรกที่มียอดคนดูเกิน 100,000,000 วิว
ในต้นปี พ.ศ. 2559 ได้สร้างสถิติเป็นเพลงไทยเพลงแรกที่มียอดเข้าชมเกินกว่า 200,000,000 วิว บนยูทูบ
การทำเป็นซีรีส์.
เพลง ไกลแค่ไหนคือใกล้ ได้รับการทำเป็นซีรีส์ โดยนำเค้าโครงเรื่องมาจากเพลง ผ่านซีรีส์ "Love Song Love series ตอน ไกลแค่ไหน คือ ใกล้" ออกอากาศครั้งแรกเมื่อวันที่ 2 เมษายน พ.ศ. 2560 ผ่านทางช่อง GMM25 (ออกอากาศทุกวันอาทิตย์ เวลา 18.45 น.) ถึง 30 เมษายน พ.ศ. 2560
นำแสดงโดย ธิติ มหาโยธารักษ์ ชนม์ทิดา อัศวเหม จักรพันธ์ วงศ์คณิต อลิส ทอย อริต์ตา รามณรงค์ นัฏฐา ลอยด์ 
เขียนบทโดย วิวดาว วุฒิชาติ, สกล วงษ์สินธุ์วิเสส, ภัทรวลัย วงษ์สินธุ์วิเสส
ผู้อำนวยการผลิต วรฤทธิ์ ไวยเจียรนัย
ผู้อำนวยการสร้าง สายทิพย์ มนตรีกุล ณ อยุธยา
ชีส์เอาท์ออฟมายไลฟ์

ชีส์เอาท์ออฟมายไลฟ์  เป็นเพลงฮิตที่แต่งโดย Tom Bahler ร้องโดยนักร้องชาวอเมริกัน ไมเคิล แจ็กสัน จากสตูดิโออัลบั้มที่ 5 ออฟเดอะวอลล์ ในปี ค.ศ. 1979
ชาร์ต.
<templatestyles src="Col-begin/styles.css"/>
รายชื่อพระอิสริยยศและพระเกียรติยศในสมเด็จพระบรมราชชนนีพันปีหลวง

สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงได้รับการทูลเกล้าฯ ถวายเครื่องราชอิสริยาภรณ์ รางวัล และพระเกียรติยศมากมาย ดังรายการต่อไปนี้
เครื่องราชอิสริยยศราชูปโภค.
ในงานพระราชพิธีบรมราชาภิเษกพระบาทสมเด็จพระปรมินทรมหาภูมิพลอดุลยเดช เมื่อวันที่ 5 พฤษภาคม พุทธศักราช 2493 นั้น พระองค์ทรงพระกรุณาโปรดเกล้าฯ พระราชทานเครื่องราชอิสริยยศราชูปโภคสำหรับตำแหน่งสมเด็จพระอัครมเหสีให้แก่สมเด็จพระนางเจ้าสิริกิติ์ พระบรมราชินี (พระราชอิสริยยศในขณะนั้น) โดยเครื่องราชอิสริยยศราชูปโภคเหล่านี้ประกอบด้วย
เครื่องราชอิสริยาภรณ์.
แพรแถบย่อเครื่องราชอิสริยาภรณ์.
แพรแถบย่อเครื่องราชอิสริยาภรณ์ที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงใช้ในฉลองพระองค์เครื่องแบบปกติ มีดังนี้:
"บัญชีรายชื่อนี้ยังไม่สมบูรณ์ คุณสามารถ[ เพิ่มเติมหรือแก้ไข] เพื่อให้สมบูรณ์ยิ่งขึ้น"
ลาม็อง

ลาม็อง  เป็นนวนิยายอัตชีวประวัติของมาร์กูริต ดูราส นักเขียนและผู้กำกับภาพยนตร์ชาวฝรั่งเศส ตีพิมพ์ครั้งแรกเป็นภาษาฝรั่งเศสเมื่อปี ค.ศ. 1984 แปลเป็นภาษาอื่น 43 ภาษาทั่วโลก รวมทั้งฉบับภาษาไทยในชื่อเรื่อง "แรกรัก" และสร้างเป็นภาพยนตร์อีโรติกเรื่อง "กลัวทำไมถ้าใจเป็นของเธอ" (The Lover) ในปี ค.ศ. 1992 กำกับโดยชาก-ช็อง อันโน นำแสดงโดยเหลียง เจียฮุย และเจน มาร์ช
นวนิยายกล่าวถึงเวียตนามในปี ค.ศ. 1929 ในยุคอาณานิคมฝรั่งเศส เล่าเรื่องผ่านตัวละครเอกเป็นเด็กหญิงฝรั่งเศสวัย 15 ปีที่อาศัยอยู่กับแม่ พี่ชายและน้องชายในย่านเสื่อมโทรมของไซ่ง่อน เธอได้พบกับหนุ่มจีนวัย 27 ปี บุตรชายคนเดียวของคหบดีชาวจีน ซึ่งได้อาสาให้คนขับรถลีมูซีนประจำตัวเป็นผู้ขับรถรับส่งเธอระหว่างบ้านและโรงเรียน ต่อมาคนขับรถได้พาเธอไปส่งที่ห้องเช่าซอมซ่อของชายหนุ่ม เพื่อร่วมรักกันทุกวัน ความสัมพันธ์ของทั้งคู่จบลงเมื่อชายหนุ่มต้องขอยุติความสัมพันธ์ เพื่อไปแต่งงานแบบคลุมถุงชนกับหญิงสาวที่บิดาเป็นผู้เลือกให้ เด็กหญิงและครอบครัวเดินทางกลับฝรั่งเศส และไม่ได้พบกับชายหนุ่มอีกเลย
เมื่อนวนิยายได้รับการดัดแปลงเป็นภาพยนตร์ ดูราสให้สัมภาษณ์ว่าเรื่องราวในนวนิยายมาจากเรื่องจริงในชีวิตของเธอ แต่ไม่ยอมเปิดเผยชื่อชายหนุ่มคนรักคนนั้น เธอกล่าวเพียงว่า เขาอพยพไปอยู่สหรัฐอเมริกาหลังเกิดสงครามกลางเมืองจีน และได้เสียชีวิตแล้ว